Uddrag af

Sandt Liv i Gud

om

Forbrydelser
mod de
ufødte

Sandt Liv i Gud-budskaberne har fået de kirkelige segl Imprimatur og Nihil Obstat.

© Copyright Vassula Rydén Udgivet under licens fra Foundation for True Life in God, Genève, Schweiz. Alle rettigheder forbeholdes

Ansvarsfraskrivelse: Vassula Rydén er ikke ansvarlig for eventuelle fejl i oversættelsen eller variationer i forhold til den originale engelske tekst, som denne publikation måtte indeholde. Med hensyn til citater fra Sandt Liv i Gud-budskaberne henvises der til den originale håndskrevne udgave for den dag, måned og år, der er nævnt i begyndelsen af hvert budskab, for den originale engelske tekst.

www.tlig.org/da

www.sandtlivigud.dk

Om forfatteren

Vassula Rydén er græker, født i Egypten og tilhører den græsk-ortodokse kirke. Hun er mor og har levet det meste af sit liv i tredjeverdenslande.

I 1985, mens hun boede i Bangladesh, oplevede Vassula det første syn af sin skytsengel Daniel. Senere, efter en renselse og åndelig vækst blev hun kaldet af Gud til at tjene Ham ved at sende Hans guddommelige ord til mennesker over hele verden. Vassula modtager disse inspirationer i form af form af tale og gennem indre visioner.

Gud bad Vassula om at kalde disse profetiske budskaber »Sandt liv i Gud«.

Bogen er tilgængelig på omkring 42 sprog, og budskaberne er blevet læst og taget til hjertet af millioner af mennesker ved Helligåndens nåde; de har givet anledning til vækst i missionen som f.eks. velgørenhedshuse for de fattige, kaldet Beth Myriam (Marias Hus).

Siden 1988 er Vassula blevet inviteret til at tale i over 85 lande. lande og har holdt over 1500 konferencer. Vassula modtager ingen honorarer eller personlige materielle fordele for sin mission. Herren sagde til hende: »Jeg har givet dig frit, så giv også frit« (Sandt Liv i Gud-budskaberne, den 20. august 1987).

Uddrag fra

Sandt Liv i Gud om

Forbrydelser mod de ufødte

22. januar 1990

(Budskab til Frankrig, til vort bedemøde i Nice den 11. februar 1990.)

fred være med jer;

Jeg er Kærlighedens, Fredens og Forsoningens Ånd; Jeg er Den, som elsker jer mest;

Jeg er jeres Skaber; sandelig siger Jeg jer, at Jeg vil blive ved med at udbrede Min Helligånd over jeres sønner og døtre, som det i mange generationer ikke er sket før, for at give jer næring direkte fra Min Egen Hånd og for at lægge hele Min Lov i jeres hjerter;

Jeg åbenbarer i jeres dage Mit Hellige Ansigt for jer alle; ja, Mit Hellige Ansigt skal lyse over jer, Mine elskede, Jeg skal åbenbare Min Herlighed for jer; og I, som måske ikke kender Mig endnu, også til jer vil Jeg komme og tage jeres hånd i Min og anbringe den ved Mit Hellige Hjerte, Jeg skal få jer til at føle Mine Hjerteslag, og hvis I vil tillade Mig det, så vil Jeg sætte jeres små hjerter i brand og fortære dem med Min brændende Kærlighed og gøre jer helt og holdent til Mine;

Jeg vil, hvis I fuldstændig overgiver jer til Mig, forme jer efter Mit Guddommelige Billede, Jeg vil give jer jeres guddommelighed tilbage og gøre jer hellige, som Jeg er Hellig; så kom til Mig, jeres Frelser, hvorfor se noget som helst andet sted hen? hvorfor søge det, verden tilbyder, og som forgår? søg det, der er Helligt og Evigt, hvorfor stole på det, verden tilbyder, når det, den tilbyder, ikke varer evigt? har I ikke hørt før, at Jeg har sagt, hvordan alt kød er græs? græsset visner, blomsten falmer, men Mit Ord forbliver for evigt; kom til Mig og stol på Min Kærlighed;

Mine små børn, Jeg er Vejen, Sandheden og Livet; lyt ikke til Fristeren, som søger at ødelægge jeres sjæl, hans herredømme er i verden; men lyt til Mig, jeres Gud, som i dag byder jer Sin Hånd, og som bøjer sig hele vejen ned til jer for at løfte jer op fra støvet for at gøre jer hellige i Mit Hjerte; lyt til Mig, og I vil arve Mit Rige;

kom til Mig og slut fred med Mig, Min Fred giver Jeg jer, en fred, verden ikke kan give jer; kom, I som endnu ikke har erkendt Mig som jeres Frelser, og løsriv jer fra de elementære ting, som hverken kan løfte eller nære jeres sjæl, hvorfor være trælbundet af dem? kom tilbage til Mig, selv i jeres elendighed og skyld accepterer Jeg jer, som I er, og fortæller jer, at Jeg allerede har tilgivet jer; lad Mig fortælle jer, Mine børn, at intet menneske har større kærlighed til jer end Jeg;

løft blikket mod Mig og se, Hvem det er, som bønfalder jer; det er Mig, Jesus, jeres Frelser, som kommer til jer i dag og taler gennem munden på dem, der er de mindste iblandt jer; Jeg kommer barfodet[1] og som en Tigger for at bede jer om at gengælde kærligheden; Jeg søger jeres hjerter, afvis Mig ikke … dag og nat rækker Jeg Mine Hænder ud mod jer, hvornår vil I komme til Mig? hvornår vil Jeg høre jeres svar? vil Jeg finde noget svar i denne ørken, Mit barn? eller vil Stilheden dække Min Sjæl? lyt, lyt til Min bøn, det er den trøst, du kan give Mig, vær ikke bange, Jeg vil hjælpe jer, forstår I? Jeg vil forny jer fuldstændigt, hvis I vil overgive jer til Mig;

Jeg er kommet hele vejen til jeres dør, og når I er forsamlet her for at lytte til, hvad Min Ånd siger til jer i dag, så er det, fordi Jeg har valgt, det skal være sådan; Jeg er kommet for at give jer Håb; Jeg er kommet for at give jer Lys; Jeg er ikke kommet for at fordømme jer, men for at opvække jer, Mit barn, og for at vise jer Mit Hellige Hjerte og Hvem det er, som står foran jer; I er Mine, selv om I ikke alle er det, for nogle af jer sætter menneskelig ære over den ære, der kommer fra Gud; så Jeg siger jer med alvor;

tag imod Min Helligånd i dag …

tag imod Min Helligånd i dag …

tag imod Min Helligånd i dag …

vend tilbage til Mig; Jeg har til hensigt at befri jer fra det onde og opflamme jeres kærlighed til Mig; Jeg har i sinde at vise Mig for jer og give jer tegn på Mit Hellige Nærvær, som Jeg også giver andre, og dække jer med Min fine røgelsesduft;

kom da til Mig og tal med Mig, at tale med Mig er som at bede, bede fra jeres hjerte; Jeg er i nattens stilhed kommet for at minde jer om Mine forskrifter; ved I ikke, at siden tidernes begyndelse, da mennesket blev sat på Jorden, har der været gjort et værelse i Himlen rede til jer? jeres Hjem er i Himlen med Mig, ved Min side; lad dette værelse blive fyldt med jeres nærvær, vold Mig ikke den sorg at se at jeres værelse tomt i al evighed … vend tilbage til Mig, hold op med planløst at fare vild i denne ørken; søg Mig, Mit barn; hold op med at gøre ondt, lær at tilgive, lær at gøre godt, hav tillid til Mig, din Gud, lær at elske dine fjender, stift fred med Mig; sandelig siger Jeg jer, at hvis Jorden i dag er dækket af katastrofer, så er det frugten af dens trosfrafald;

åh, Mine venner, alle I, der elsker Mig og vier hele jeres liv til Mig, I, som hjalp de trængende, da de kaldte, og gav jeres varme til de forældreløse, som ikke kendte til kærlighed, I, som er følsomme overfor fattiges behov og trøster enken og åbner jeres dør helt for de faderløse, og I, som søger at tjene retfærdighedens sag og aldrig løfter jeres hånd mod de uskyldige, glæd jer! for I er i sandhed Mine børn;

Jeg beder jer i dag, I elskede, om at bede inderligt og gøre godt for dem, som Mit Hjerte elsker, men som har vendt sig imod Mig; Jeg beder jer om at ofre jer for alle dem, som gør Mine Sår værre, når Jeg iagttager dem dræbe deres barn, selv før det overhovedet er født; bed for de moderliv, der danner disse børn, men glemmer dem, så deres navne ikke længere mindes;

påkald Mig, når I er bekymrede, og Jeg vil komme farende; tæl jeres velsignelser og lovpris Mig, har I ikke hørt før, at Jeg redder alle dem, der klynger sig til Mig? I er ikke faderløse, I har en Fader i Himlen, som elsker jer uendeligt, og Hans Navn er som myrra, der strømmer ud af Ham for at salve jer og velsigne jer;

elskede, Jeg giver jer Min Kærlighed som gave, fat mod, alle I, som ofrer jer for andre, Jeg er nær jer for at trøste jer; fat mod, Mine børn, jeres Gud er meget nær jer, og mange har hørt Hans Fodtrin; Kærligheden vender tilbage til jer som kærlighed og vil bo iblandt jer;

Jeg velsigner hver eneste af jer og efterlader Mit Kærlighedssuk på jeres pande; vær ét;

1Barfodet = i enkelthed, uden nødvendigvis at vælge hellige sjæle, for at vise Sig gennem dem.

5. – 29. august 1990

(Rhodos)

(De ti Bud)

Herre?

Jeg er; støt dig til Mig, tænk på Min Kærlighed;

Jeg gik Vejen til Korset alene, ikke ét eneste menneske fra Mit folk var med Mig; de hadede Mig uden nogen som helst grund, med vold og ved lov blev Jeg taget; lidelse og ydmygelse var prisen for Min sejr;

Jeg har taget jeres skyld på Mig, og Jeg tillod de selv samme hænder, som Jeg havde skabt, at slå Mig og vansire Mig, men igennem disse Sår er I helbredt … så velsign dem, der forfølger dig, døm dem ikke, velsign dem og bed for dem; i dag siger Jeg dig dette med tårer i Øjnene: der er mange, som opfører sig som fjender af Mig og Mit Kors; af alle dem, der prædiker Mit Evangelium, er der egentlig kun meget få, som arbejder med Mig og for Mit Rige;

hele Min Lov er sammenfattet i én enkelt befaling:

AT ELSKE

hvis de havde fulgt Min Lov og dagligt sat deres opførsel på prøve, ville de have opdaget, at de ikke lever efter Mine Bud; og hvis de siger til Mig: “på hvilken måde er det, vi ikke følger Dine Bud? hvordan skal vi så følge Dine Bud? kan vi undervise i Dine ti Bud, hvis Du siger, at vi ikke følger dem?” og dog, I følger dem ikke, fordi kærligheden mangler i jeres indre: Kærlighed er Kronen på Mine Bud; at elske er at leve efter Mine Bud; vær ikke som Kain, der ikke havde nogen kærlighed til Mig og simpelthen skar halsen over på sin broder af åndelig misundelse …

(Da jeg forstod, at Gud ville, jeg skulle kommentere Hans Ti Bud, frygtede jeg, at jeg ikke ville være i stand til at få alting skrevet ned.)

O Gud, jeg vil aldrig være i stand til at gøre det alene!

hvem har sagt dig, at du skal gøre dette arbejde alene? du skal nedskrive hvert eneste ord, som Jeg vil fortælle dig; skynd dig ikke; Jeg kan diktere det til dig i flere dele, hvis du ønsker det;

Herre, gør det efter min formåen!!

du glemmer, at Min Formåen kan fylde din formåen; kom … tag del i Mit Arbejde for at vinde sjæle; forstår du Min tørst? Jeg tørster efter sjæle, tørster efter jeres hellighed, tørster efter jeres forsoning; Jeg tørster, Mine kære børn, efter alt hvad der er Mig og Mit spejlbillede; Jeg tørster efter at give jer jeres guddommelighed tilbage; Jeg tørster efter gengældelse af kærligheden; Jeg tørster efter at forny jeres oprindelige kilde og alliance i Mit Hellige Navn; jeres oprindelige kilde der udspringer af Min Ophøjede Kærlighed;

Jeg tørster efter tilbedelse, men se, hvad I er blevet til, og hvad I har gjort! O æra! I er holdt op med at tilbede Mig, og i stedet har I mangfoldiggjort jeres falske guder; I adlyder ikke Mine Bud; nej, I overholder ikke Min Lov; elendighedens æra, hvad er I blevet til! I påkalder Mig sjældent for at tilbede Mig; I kalder ikke på Mig af kærlighed, I ærer Mig heller ikke mere ved at tilbyde Mig jeres tjeneste;

Jeg har kaldt på jer alle dage i jeres liv for at minde jer om, hvem der er jeres Himmelske Fader, og hvem I skal henvende jer til, men jeres hjerte er ikke åbent for Mig, ej heller er jeres sind villigt, fordi I har foretrukket at skære den navlestreng over, som forener os og gør os til ét for at udfærdige jeres egen lov og kalde jer selv: “gudløse;”

grebet af Forfængelighed ønsker I at betragte jer selv som Min lige; I siger nu: “Jeg er Gud lig og sidder på Hans Trone, fordi min visdom har samlet stor luksus og autoritet over verden;” jeres dygtighed til at handle er sådan, at en mangfoldighed af lande følger jeres eksempel; ja, I fulgte i sandhed urslangens råd, som så listigt fik jeres forfædre til at spise den forbudte frugt, og forsikrede dem om, at de ville blive som guder;[1] dengang troede I, at I ville åbne øjnene, men i virkeligheden blev I blinde, og til den dag i dag kæmper I for at kappe denne Navlestreng, som giver jer Liv og Hellighed og tænker, I vil finde jeres frihed, men det, I finder, er Døden;

O elendighedens æra! I tjener Dårskaben i stedet for Visdommen, I tjener dragen i stedet for den Helligste; I adlyder ikke Mine Bud, nej, I overholder ikke Min Lov, som Jeg fastlagde for jer; I sætter Mig uophørligt på prøve; jeres æra, Mit barn, er skyldig i alvorlige gudsbespottelser, fordi den ikke holder Min Lov; de er ligeglade med Mine Bud, hvori de kan finde Liv, hvis de overholder dem; folkeslag efter folkeslag har fraveget alle Mine ti Bud og har føjet gudsbespottelse til oprøret; med dragens vælde sætter det sorte dyr[2] sammen med det andet dyr, som også kaldes den falske profet, gudsbespottelige pæle op for sig selv på enhver bjergtop og under et hvilken som helst skyggefuldt træ, for at erobre verden og blæse det svage lys ud, som er tilbage i den; på hvert af dets syv hoveder har dyret lavet afguder, som repræsenterer dets egne guder; disse afguder er med dragens magt anbragt på betydningsfulde poster;

derefter har de udnævnt præster af deres egne rækker til de høje stillinger, som i dag har magten i hjertet af Min Helligdom; og de tilbeder Mig ikke; de lader, som om de gør; de går ud forklædt som ypperstepræster[3] og tilbeder og tjener selve dyret og detsværker, som er tilpasset verden; de tilbeder fremmede og livløse guder, ligesom deres fædre engang gjorde det i forgangne tider; de trodser fromhed og fordømmer Mine Bud, Mit barn; de går ud og lærer alle lande at tilbede billedet af en dødelig,[4] en værdiløs efterligning i stedet for Min Evige Herlighed ... åh! hvor de[5] tynger Mig! med den magt,[6] som dragen har givet dem, skal de nå toppen af deres uforsonlige had og hævnens ånd ved at føre krig mod helgenerne og alle dem, som ikke er i deres klan, og som nægter at tilbede dyrets billede;[7]

derfor siger Jeg jer: velsignet er de, som tror på Mig og tilbeder Mig; velsignet er de, som følger Mig; velsignet er de, som tror på, at Mit Løfte er på vej til at blive opfyldt; for hos disse vil Mit Kærlighedssuk være indprentet på deres pande; sandelig siger Jeg jer: hvis et menneske tjener Mig, må han følge Mig;[8] O æra, vær ikke bange for at komme tilbage til Mig; kom tilbage til Mig, mens tiden endnu er til det, for Min Dag er nær, og hvordan vil du se den i øjnene?

det er sagt: du må ikke have andre guder end Mig, følg ikke de andre guder, de omgivende folks guder, men mennesket har overtrådt Min Faders første Bud og erklærer åbent deres frihed ved hjælp og opmuntring fra dyrene, på hvis hoveder blodet fra mange vil ligge;

du må ikke Misbruge Mit Navn, er det næste Bud; nu angriber hovmodige lande Mit Hellige Navn; folk, for hvem Jeg ikke betyder noget, med munde fulde af blasfemisk tale og parat med smiger af andre, når de ser en eller anden grufuld fordel ved det, forbander de Mit Hellige Navn, når de er optaget af diskussioner, bespotter de Min Guddommelighed og Min Hellighed; og de, der i dag tjener i Min Kirke, men som kredser om dyrets magt og praler af deres viden om Min Lov, er de selv samme, som misbruger Mit Navn;

det er dem, som har lukket for Himmeriget lige i ansigtet på folk, de går hverken selv ind eller tillader andre, som ønsker det, at gå ind; de ‘prædiker’ imod at stjæle, ikke desto mindre stjæler de sjæle fra Mig; de ‘forbyder’ utroskab, ikke desto mindre begår de selv utroskab, eftersom de følger dyret og er tro mod ham;

de lader, som om de afskyr afguder, men alligevel udplyndrer de Min Helligdom; så hvis denne generation bruger Mit Hellige Navn gudsbespotteligt ognytteløst, er det på grund af, at de giver tilladelse til det, mættet af uvaner, som er givet frit til dem af de selv samme, klædte i sorte dragter;[9] deres mål er at ødelægge roden til hellighed og retfærd og at bringe lovløsheden til sit bristepunkt; generation … ved Min Genkomst må Jeg sige: er der ikke ét eneste godt menneske tilbage, er der ikke én, som forstår, ikke én, som søger Mig?

– Jeg har bedt jer om at huske at holde Hviledagen hellig, alligevel har I omstødt den med urenhed og tilsmudset den med beskidte fornøjelser og med gøremål, som vanærer jeres eget legeme og sind, siden I har opgivet guddommelig Sandhed for en løgn og tilbeder og tjener skabninger i stedet for at tjene Mig; I har fået Sodoma og Gomorra til næsten at se fejlfrie og rene ud i forhold til jeres urenheder; i sandhed siger Jeg jer, at på den Dag vil det ikke ramme Sodoma og Gomorra så hårdt, som det vil ramme jer nu; de fleste af jer overholder ikke Hviledagen; nej, det gør I ikke, I overholder ikke Min Lov

skrifterne siger: “ær din far af hele dit hjerte, og glem ikke din mors veer; husk at det er ved de to, du blev til; hvad kan du give dem til gengæld for det, de har givet dig?",[10] og du skal følge dette Bud: ær din fader og moder; hvorfor er så mange af jer overraskede over, at så få overholder dette Bud? tåbelige og ondsindede opfattelser har vildledt disse børn til at tilbede tomme varer og har fra tidlig barndom fyldt deres ånd med sløvhed; mange forældre har ikke givet deres børn den evigflydende Kilde af Min Ånd; Visdommen kaldte på dem dag og nat, men denne generation spærrede Hende ude, og for hver dag, der gik, vandrede jeres børn længere og længere væk fra den Vej, som leder til Mig; hvis nogen, ung eller gammel, erkender Mig som deres Gud, vil de reflektere Mit Billede, og af kærlighed vil de adlyde og ære deres forældre, som de vil adlyde og ære Mig; men alle de ting, som er tilpasset verden, har fordærvet disse børn fra at komme til Mig; kærligheden mangler;

mange forældre klager over deres børns ulydighed, mens de gør nøjagtigt den samme ting overfor Mig; hvorfor, kan de virkelig påstå at have godhed, tålmodighed og tolerance i overflod? hvis de virkelig havde alle disse dyder, ville deres børn også besidde evnen til lydighed og ville ære dem begge; men Jeg siger jer: denne generations sind er tomme, og derfor kommer Mørket og fylder dem op; for forestillingen om at blive en filosof er vigtigere i deres øjne end Min Evige Herlighed;

så, deres mangel på hellighed er fortæret af lidenskab, og fra deres tidlige ungdom går de ud og vanærer deres egne legemer; jeres generation har trodset Mine Bud og erstattet Dem med vanhellige efterligninger, og til denne dag kommer der onde værker ud af dyrets mund for at formørke jeres børns sind og trække dem som ofre lige ind i løvens gab; erobre deres unge sind til at tilbede det første dyr og tjene menneskeskabte guder og givedemden ære og respekt, som var bestemt for Mig, og således afspejle denne dyd ved deres forældre;

sandelig siger Jeg jer: til de ulydige, som afviser at tage Mine Bud som vejledning og i stedet valgte fordærvet, til dem vil der være ild til sidst; O lykkelige de, som er lydige i hjertet, de skal komme til fuldkommenhed; så Jeg siger jer: vær ikke ulydige overfor Herrens Frygt

I ved, at Jeg har forbudt jer at dræbe, generation! hvis I kalder jer Mine og kalder jer selv en del af Min Kirke, og I prædiker imod at slå ihjel, hvorfor slår I så ihjel? vover I at opretholde, at I har ret til det og insisterer på jeres uskyld foran Mig på Dommedag, når I ophober forbrydelser mod ufødte børn? fra Himlen ser jeg frygtelige syn; åh! hvor Jeg lider, når Jeg ser livmoderen, som former dette barn, afvise det og sende det i døden uden et navn og uden anger; livmoderen som formede det, erindrer det ikke mere; til dem siger Jeg:

"måske hvæsser du dit sværd, men det våben, du gjorde klar, vil dræbe dig; se, du er ikke svanger med barn men med ulykke; du vil føde løgn; en faldgrube har du gravet ud, men du falder selv i din grav, og din løgn vil komme over dit eget hoved og din ondskab ligeså;"[11]

og I,[12] som anses for at være Mig tro og for at holde fast ved Mit Navn, Jeg ved alt om jer; ja, I bliver anset for at være levende og blomstrende, men det er I ikke, I er døde og går i opløsning; angr! Jeg havde betroet jer utallige sjæle; men djævelen handlede med jer for at bytte dem væk for sit guld og sølv; ja, virkelig! Jeg ved, hvordan I lever nu, I lever som sjakaler[13] i skjulte huler,[14] de huler, som Jeg skal lade en åben hovedvej gennempløje;[15] eg vil pludselig komme over jer og afsløre jeres nøgenhed, og når Dagen kommer, vil Jeg ikke tillade jer at spise fra Livets træ; lyt omhyggeligt: I prædiker imod at slå ihjel, og alligevel slår I Min Ånd ihjel; I praler af Loven, for derefter ikke at adlyde den, fordi I ikke har forstået mysteriet om Min skjulte manna; nej, I har endnu ikke forstået Mine mirakuløse bespisninger, heller ikke mysteriet om Min Forvandling;

Jeg har lovet jer at holde jer i live med Min Himmelske Manna ved Tidernes ende; Jeg sagde til Min kirke i Pergamon: ”Den, der sejrer, vil jeg give den skjulte manna og en hvid sten og indskrevet på stenen et nyt navn, som ingen kender undtagen den, der får det;"[16] Jeg skænker jer i dag denne manna, reserveret forjerestid, en Himmelsk føde, Min Ånds næring til jeres udsultede ånd; Jeg udgyder Min Ånd i sin fylde for helt at fylde jeres indre ørken, og Jeg skænker jer Min himmelske manna gratis, for dette er de fattiges spise… men I har ikke forstået … så I nægter at spise den og forbyder andre at spise den; Jeg har allerede indskrevet Mit Nye Navn på den “hvide sten” som kun vil blive kendt af de fattige; I påstår, at I er ydmyge og fattige – ikke desto mindre er I hverken ydmyge eller fattige – jeres ånd er sat i højsædet af Satans rigdomme;

- Jeg er Herskeren over Jordens konger, og Jeg har bedt jer om ikke at begå nogen urene handlinger eller ægteskabsbrud; utroskab er blevet raffineret af Satan på en sådan måde, at den har mistet sin mening både i den kirkelige orden og hos lægfolk; Min udholdenhed med jeres synd er nået til ende; til dem,[17] som søgte Satans blasfemiske magter og opstillede dem som et banner for at udslette Min Guddommelighed, Min Hellighed og Mit Hellige Offer, til dem siger Jeg: det er jeres skyld, at Min Navn bliver vanhelliget blandt de gudløse; I har tilsmudset Min Helligdom ved at have ordineret mænd med unaturlige lidenskaber; lige fordærvede alle sammen frygter de Mig ikke; så hvis de gudløse i dag begår utroskab og finder det naturligt, er det på grund af den store overbærenhed i Min Kirke, som er givet under ordre fra dyret, hvis mål er at forfalske Sandheden;

hvordan kan det være, at I så let glemmer, at jeres legeme er dele af Mit Legeme? Jeg ville gerne se jer frie fra fordærv, eftersom jeres legemer er Min Helligånds tempel; Jeg, jeres Gud, ville gerne se jer leve helligt, eftersom Jeg er Hellig; skabning! ved at anerkende Mig som jeres Gud vil I være i stand til at anerkende Min Lov og dermed følge den, men mange af jer forsømte det, og nu fylder jeres lig denne ørken … Jeg har ikke bedt jer om at synde, så hvorfor bruge jeres frihed på en måde, som viser sig at være en faldgrube for jeres sjæl? bed til Mig, så at Jeg må tilgive jer, ellers vil I blive tabere; ægteskabet skal æres og holdes helligt;

Jeg er Herren, og Jeg har kaldet jer til et liv i hengivenhed, i fred, kærlighed og hellighed: Jeg har kaldet jer til Mig for evigt, Jeg kaldte jer for at trolove jer med Min Ømhed og Min Kærlighed; og ikke før I forstår, at I er Mine og Mine trolovede, vil I holde op med at synde og begå utroskab imod Mig; Jeg vil ikke holde op med at bruge alle midler for at bringe jer tilbage til fornuft for Mit Hellige Navns skyld, selvom Jeg skulle blive nødt til at trække jer ud i ørkenen og dér udsætte jer for Mit Hellige Hjerte og Dets Bundløse Rigdomme for at få jer til at forstå jeres sjæls nøgenhed og elendighed; så skal Jeg som en skriftrulle oprulle al Min Kundskab for jer, så at I afstår fra jeres synder; Jeg har magten til at helbrede jer, så kom og angr!

Min Helligånd beder jer om ikke at stjæle; hvis du kalder dig selv Min, og hvis du kender Min Lov og påstår at være i Sandheden, hvorfor så ikke lære dig selv, du, som har ordineret dig selv til præst[18] så vel som andre, ikke at stjæle? men du har tilladt dig selv at blive købt og snedigt at følge dyret, som har lært dig at hejse lovløshedens banner; du er af verden, og Jeg har meget at dømme dig for; din tunge påstår stolt, at du gør store ting, gode ting, ærlige ting og narrer endda de udvalgte med din lammemaske; men Jeg siger dig: du narrer ikke Mig, fordi Jeg ved, at bag din lammemaske skjuler du en frygtelig katastrofe for menneskeheden, som verden aldrig før har oplevet: dit mål er at afskaffe Mit Offer[19] og erstatte Det med Syndighed og med en Løgn;

du hævder at være en Profet og fornægter Mine egne profeter; har du ingen frygt for, at dit navn bliver slettet i livets bog, siden alt, hvad du gør, er at stjæle millioner af sjæle fra Mig og lede dem til døden? – dine mirakler imponerer mange i dag og endnu flere den dag, du vil blive af med Mine profeter ved at overvinde dem[20] med dit sværd; du har nu bevæbnet dig til tænderne for at føre krig mod dem, fordi deres vidnesbyrd forstyrrer dine ører, og deres lydighed mod Min Lov endnu mere; de har ikke fulgt dig eller dyret, det er dem, der er forblevet tro imod Mig og aldrig har tilladt deres læber at udtale en løgn,[21] de er Mine Abels sønner; i verdens øjne vil det se ud som om, du har besejret dem, men din glæde vil kun vare meget kort, for som et lyn skal Min Retfærdighed overmande dig; Jeg skal komme ned og puste liv i dem igen[22] og rejse dem op som søjler af lys i Min Helligdom lige for øjnene af dig …

og så vil Himlen åbne sig, og du vil se Mig,[23] og hvis du vil spørge Mig: hvorfor har dine fornemme klæder så røde pletter? hvorfor er dine klæder røde, dit tøj ser ud, som om du havde trådt vinpersen?[24] da vil Jeg sige dig: Jeg har trådt vinpersen alene; af Mit eget folk var der ikke en eneste med Mig; Jeg har i Min harme trampet på Mine fjender; de holdt ikke op med at trodse Mig og provokere Mig;

Jeg er kommet for fra Jordens overflade at udslette alle menneskelige doktriner og reglementer, som har været giftig føde for jer alle, og påtvunget jer ved sværd for at tilsmudse Min Guddommelighed og Min Hellighed; dette skal blive den første kamp i tidernes ende;

Jeg Er: den Majestætiske Rytter;[25] Jeg Er: Ordet.

hvis denne jord sørger og hentæres, og dens træer ikke har noget udbytte, og dens grene visner, er det fordi, I ikke adlyder Min Lov; – har Jeg ikke sagt: I må ikke vidne falsk eller give falsk vidneforklaring? men alligevel bliver dette Bud heller ikke adlydt fra hjertet af Min Helligdom, hvor lansens blad sidder,[26] og hvor der blandt Mine Abel’er også findes Kain’er, Kains udpegede præster bliver nu udsendt til Jordens fire hjørner, ikke for at give vidnesbyrd om Mig som den Opstandne eller om Mit Offer, men for at fordømme Mit Ord ved at efterligne Skrifterne og lære alle lande om en Falsk Kristus under en falsk økumeni og give verden en portion Rationalisme og Naturalisme, en besudlet føde: en Løgn; Jeg siger jer, det skal vise sig, at de hverken bliver sejrrige eller kommer til at herske for evigt: Retfærdigheden vil sejre!

Jeg skal ikke lade jer have fremgang for evigt, eftersom Jeg ved alt om jer, og hvordan I ved hjælp af dragens magt udpeger jeres egne præster og sætter dem på høje poster for at knuse og overvinde Mine egne præster; Jeg siger jer: tiden er næsten ovre; Jeg vil trække jer bort fra jeres høje sæde og bringe jer for mine egne præsters fødder, Mine helgener og Mine engle, og få jer til at tilstå, at I er dyrets slaver … snart, meget snart, vil Jeg komme til jer uventet som en tyv og omstyrte Løgnen, jeres Falske Kristus, og sætte Sandheden tilbage; Jeg vil snart komme og knuse dette falske billede, I har fremstillet af Mig og tvunget hvert land til at ære;[27] nej, I skal ikke blive sejrrige!

Mine døtre og sønner, I, som forvilder jer rundt uden mål og med i denne ørken, vend tilbage til Mig, angr! synd ikke mere; Jeg ved, at I mange gange har vidnet falsk af mangel på kærlighed, men på grund af jeres fjendtlighed imod Mig var I ikke under jeres hyrdes beskyttelse for at blive undervist i Mine forskrifter; men alligevel, på trods af jeres arrogance og jeres fjendtlighed imod Mig råber Jeg til jer: Jeg elsker jer! og Min tilgivelse har Jeg allerede skænket jer; kom tilbage til Mig, som I er, og Jeg skal klæde jer i Min Guddommelighed; Jeg vil give jer jeres guddommelighed tilbage for Mit Hellige Navns skyld;

- ønsker I at vidne? vidn da om Min store Kærlighed og Barmhjertighed; ønsker I at bære vidnesbyrd? bær da vidnesbyrd om Mit Navn: Jesus Kristus, Guds Elskede Søn og Frelser; elsk hinanden, som Jeg elsker jer; fryd jer, I, som har fået Min skjulte manna og allerede modtaget Mit Kærlighedssegl på jeres pande;

– fra Himlen har Jeg befalet jer ikke at begære jeres næstes hus eller jeres næstes hustru, fra lægmænd til præster er dette Bud heller ikke blevet overholdt; Jeg har åbenbaret Min Kærlighed for alle Jordens skabninger, med Mit Offer og gennem Mit Offer fik I evigt liv og Mit Kærlighedsbudskab; mange af jer prædiker gang på gang om kærlighed, tilgivelse, ydmyghed, tolerance, hellighed, men alligevel er mange af jer i dag parate til at slå ihjel, fordi I ikke får, hvad I ønsker; I bliver ved med at slynge giftpile efter hinanden, fordi I ikke har, hvad Jeg har givet jeres næste; fra Abels tid til i dag bliver denne synd konstant gentaget;

det første menneske, der begærede sin broders ejendele, var Kain, men hvor mange flere Kain’er er der ikke i dag? og hvor mange flere Esau’er? motiveret af bekvemmelighed og intet andet opgav han sin førstefødselsret og faldt fra; hvorfor ikke følge Abels eksempel og være hellig? at elske er at leve helligt og i overensstemmelse med Mine Bud; hvis I, der priser Mig dag og nat, alligevel begærer jeres næstes ejendom, så beder Jeg jer om at angre! hvis I spørger Mig: “hvordan begærer jeg min næstes ejendom, jeg, som har overgivet mine ejendele til Dig, mit liv og alt, hvordan begærer jeg hans ejendele?” da vil Jeg fortælle dig det: din ånd begærer din næstes ånd og de særlige gaver, som Jeg har givet hans ånd; djævelen har sat en fælde for din sjæl, fald ikke! hvor begyndte disse krige og kampe imellem jer i Mit Hus, hvis de ikke hovedsagelig kom af åndelig misundelse? Kain ønskede noget, og han fik det ikke, så han dræbte Abel; Esau ønskede noget, og han opgav sin førstefødselsret for at få det; I har en ambition, som I ikke kan få tilfredsstillet, så enten ignorerer I jeres næstes lykke for at misfornøje ham, eller også går I ud, klar til at dræbe;

Jeg siger jer i sandhed: hvis I har misundelsens bitterhed i jeres hjerte eller en selvisk ærgerrighed, så forlang aldrig noget til jer selv, tildæk ej heller Sandheden med løgne, for hvor end I finder misundelse og ambitioner, finder I disharmoni, hykleri og lunkenhed; fortsæt ikke med at synde, angr! og bliv ikke påvirket af dem, som er udvalgt af den falske profet, og som er medlemmer af Satans hus; hør ikke på dem;

Jeg vil snart stige ned med Min Trone blandt jer, så kom og angr, mens der stadig er tid; kom, I der vakler og tøver imellem godt og ondt, og som trænger jer ind i jeres næstes hus for at få indflydelse over tåbelige kvinder, som er besat af deres synder og følger den ene mani efter den anden i forsøget på at oplære sig selv, men som aldrig kan komme til erkendelse af Sandheden;[28] forstå, hvor ynkværdige I er at se på og misforstå ikke Mine irettesættelser; forstå, hvordan Jeg elsker jer; arbejd for Min Ære og se ikke til jeres venstre eller til jeres højre side; for hvis I ser til venstre, vil I se glubende ulve parate til at kaste sig over jer og flå jer i stykker, og hvis I ser til højre, vil I se et hul, der er gravet, for at I skal falde i det; så vær lykkelige, generation, over hvad Jeg har givet jer og del med hinanden, som Jeg deler med jer;

Min Ild er nær og, o… så mange af jer vil være uforberedte, fordi jeres æra ikke tror; de tilbeder Mig ikke, de håber ikke på Mig, og de elsker Mig ikke; jeres generation har erstattet Sandheden og Mine Bud med eder og forbandelser; Kærligheden mangler iblandt jer; I lever ikke et liv i kærlighed, og I har heller ikke forstået hvad “At frygte Herren er begyndelsen til visdom"[29] betyder; hvis I frygter Mig, er I velsignede; hvis I frygter Mig, kan I opnå fuldkommenhed; hvis I frygter Mig, vil Jeg beruse jer i Min søde Vin og fylde jer med Mine goder; hvis I frygter Mig, vil I leve i Fred; hvis I frygter Mig, vil Visdommen komme hele vejen til jeres dørtærskel; hvis I frygter Mig, vil I inderligt adlyde Mine Bud uden at forandre et pennestrøg i Dem;

så Jeg anbefaler jer alle ikke at leve med et dobbelt hjerte; indgyd Min Guddommelige Nåde i jeres sjæl nu, hvor der stadig er tid; angr, mens der stadig er tid; kom tilbage til Mig, mens der stadig er tid; føj ikke synd til synd;

ak! for de stædige sjæle som lukker deres ører for disse sidste advarsler, hvad vil I gøre ved Min Genkomst? Jeg er kendt for at være Tro og Sanddru,[30] og Jeg siger jer: Retfærdigheden skal sejre! vær ikke forvirret, Mit barn, vær ikke i vildrede over det, Jeg har givet dig at skrive, for det er blevet forudsagt, at i dine dage ville Min Kirke blive bedraget af én, som var helt Min egen, som Judas, og Hendes frafald ville komme indefra; Jeg vil blive bedraget af dem, Jeg delte Mine Måltider med, som havde et tillidsfuldt forhold til Mig, som drak og spiste sammen med Mig;

men meget snart nu vil alt, som er tilsløret, blive afsløret, og det, Jeg har sagt i lignelser og metaforer, skal blive tydeliggjort; Jeg skal løfte sløret for Mine ordsprog og lignelser for de fattige; inden denne generation er gået bort, skal Jeg ved Min Magt og Min Herlighed styrte den Falske Profet; alt, hvad Skrifterne siger, skal opfyldes til den sidste tøddel, det er derfor, Jeg har skrevet alt ned, så I efter at have gransket disse Budskaber vil forstå ægthedens tegn i hvert et bogstav, og at disse er Mine Egne Ord, som Min Nåde har givet jer alle; Jeg er kommet for at genoplive denne flakkende kærlighedsflamme, inden den falske profet blæser den helt ud ...

(Jesus græd.)

Jeg græder, det gør Jeg; han bor i Mit Hus, og i stedet for at tilbyde mig velduftende gaver og ofre, erstatter han dem med alle slags onde ting, som den onde byder ham: urenhed, promiskuitet, uretfærdighed, ulydighed overfor Min Lov, udskejelser og beruselse i Mine profeters blod, Mine helt Egne … uden ophør sender hans mund pral og gudsbespottelser til Jordens fire hjørner; falske velsignelser og sande forbandelser kommer fra samme mund; Jeg ved alt om ham, Jeg kender ham ud og ind, og Jeg siger jer: han vil aldrig nå hvilens sted; Jeg, Herren, vil give dig, Mit barn, visioner om ham, som bærer så manges blod, og om dem, som tilbeder ham;

vær årvågen og bed hele tiden om styrke til at være hos Mig med tillid; hør på Mig: denne oprørers synder er nået helt op til Himlen og har vakt hele Min Retfærdighed, efterfulgt af en Uendelig Sorg i Min Sjæl over at være nødt til at fordømme ham og hele hans forsamling; – Min Fader skabte dem i glæde og stor Kærlighed, og Jeg har elsket dem og ofret Mig selv for at forløse ikke kun de retfærdige, men også de uretfærdige; Jeg lagde Mit Liv ned for dem, men han og hans klan vendte sig i stedet mod Mig for fuldt bevidste at ødelægge hans tro...

(Jesus græd igen)

… og bryde Min Pagt for evigt og altid … hans mål er at forvrænge Skrifterne fra start til slut, og forvrænge Mit Ord, Min Sandhed, Min Visdom og Mit Kors’ sprog, så det lyder som et disharmonisk bækken, en rationel teori, en filosofs teori, som efterligner Visdommen, og med disse tomme belæringer bespise mange mennesker og lede dem til deres død;

– med hans pralende mund efteraber han det Glædelige Budskab, han efteraber Min Opstandelse og hele Min Guddommelighed; o! jeres handelstid er snart forbi; købmændene, der handlede med jer og forsynede jer med varer af bedste kvalitet,vil gå under, og alle mennesker vil blive forskrækkede over jeres skæbne;

datter, læs Ezekiel 28;

“dit hjerte blev hovmodigt, og du sagde: »jeg er en gud! jeg sidder på en gudetrone midt ude i havet!

men du er et menneske, ikke en gud, og du har gjort dit hjerte til et gudehjerte! du er visere end Daniel, ingen hemmelighed kan skjules for dig; med visdom og indsigt vandt du dig rigdom, du skaffede guld og sølv til dine skatkamre; ved din store visdom i handel blev du meget rig; men dit hjerte blev hovmodigt over din rigdom; derfor siger Gud Herren: fordi du har gjort dit hjerte til et gudehjerte, sender jeg fremmede mod dig, grusomme folkeslag;

de skal trække deres sværd imod din skønne visdom og vanære din strålende glans; de styrter dig i graven, og du dør en voldsom død midt ude i havet; vil du virkelig sige: ”jeg er en gud!” ansigt til ansigt med ham, der slår dig ihjel? du er menneske, ikke en gud, i dine drabsmænds hænder; du skal dø de uomskårnes død for fremmedes hånd…

du var seglet på fuldkommenhed, fyldt med visdom og fuldendt skønhed; du var i Eden, i gudshaven… ved al din handel fyldtes du med vold og syndede… med dine mange synder i din uhæderlige handel vanhelligede du mine helligdomme;”

læs derpå Johannes’ Åbenbaring 18;

- nu fældes der dom over verden; nu skal denne verdens fyrste snart nedstyrtes; det andet dyr, alias den Falske Profet, “ypperstepræsten,” Spyddet, sjakalerne, er alle én og den samme; han er den, som bevæbnede sig til tænderne for at føre krig mod Min Lov;[31] og mod Mine profeter;[32] han og hans klan er sjakalerne, som Jeg har nævnt for dig i Mine tidligere Budskaber; – Jeg er blevet træt af ham og hele hans klan, og Jeg har ikke nogen fornøjelse ved at straffe; Jeg ønskede at frelse dem og tage imod dem som Mine sønner, men de tillod sig at blive købt af rige købmænd, som vil falde sammen med dem; føl Min bedrøvelse, føl Min sorg, føl Min smerte; de tilbeder penge…

Min Gud,kom og hvil Dig

i Dine Abel’ers hjerter,

dem, der virkelig elsker Dig;

måske er de få og ikke mange,

men de er Dine Helgener,

som udholder prøvelser,

de er de mennesker,

som elsker Dig,

de er dem,

der har udholdenhed og tro,

de er Dine ledsagere,

de er Dine førstegrøder,

som aldrig tillod en løgn

at passere deres læber;

Jeg frembærer dem til Dig,

så Du må hvile i dem.

Jeg vil hvile Mit Hoved i Mine hengivne børns hjerter, (din æras helgener); kom, elsk Mig, trøst Mit Hjerte; og gør godt for dem, som berøver hele nationer Min Kærlighed ved at bygge en mur imellem Mig og Mine børn, – Jeg har aldrig berøvet nogen sjæl Min Kærlighed, – bed, Min Vassula, uden ophør; mange vil blive renset af bønner; mange vil blive renset af ofre og faste; spild ikke tiden; tiden er kort, velsign Mig mere; udslet verdens syndighed ved at give og vise Mig mere kærlighed; åh, Vassula, Min datter, gør Mig glad og sig Mig disse ord:

Jesus

lær mig at elske dig med ømhed,

giv denne nåde til dem,

som ikke elsker Dig

og ikke kender

Dit Hellige Hjertes

Altopslugende Ild;

amen

11. Mos 3:5.

2Åb 13.

3Læs budskabet fra den 30. januar 1989.

4En falsk Kristus.

5Gud gav mig deres navn.

6Sorte messer.

7En falsk Kristus.

8At følge Kristus er også at blive korsfæstet.

9Sekt af frimurere.

10Sir. 7:27-30

11Sl 7:12-16.

12Her råbte Jesus til de falske profeter, der havde et lams maske.

13De, der engang var tro, ”solgte” sig selv til Satan og fulgte dyret.

14Frimurerloge.

15Dette betyder: Gud vil omstyrte disse loger.

16Åb 2:3, Åb 2:17

17Jesus henviser igen til dem, som tilbeder dyret.

18Dem, der følger dyret: de falske profeter.

19Dan 12:11 (dette er eukaristien).

20Åb 11:8.

21Åb 14:5.

22Åb 11:11.

23Det Store Tegn: Tegnet af Menneskesønnen (Matt 24:30).

24Es 63:2.

25Åb 19:11.

26De falske profeter.

27Åb 13:16.

282. Tim. 3:6-7.

29Sl 111:10.

30Åb 19:12.

31Som Moses.

32Som Esajas.

20. marts 1991

Jeg, Jahve, er din Fader; kom, du kommer til at fuldføre dit arbejde ved Min side, datter; Jeg vil forny din kraft hver dag, fordi det er nødvendigt for Min Gerning, som vil nå ud over hele verden; Jeg har tændt din lampe, så du kan se, Mit barn; Jeg har valgt dig for at undervise dig fra Mine Sale; fra Min Egen Mund har du modtaget Mit Ord; bevar Min Undervisning som din øjesten;

Ja, min Herre og Gud.

selv nu i din intethed, vil Jeg, som er Alt, udbrede Mig, og ligesom tåge, der kryber ind alle vegne, har Jeg i sinde at indhylle hele Min skabning i Mig, fra den fremmede til Min bedste ven, for Min Skinsyge[1] har vundet over Mit ønske om at kontrollere den; Jeg har skabt jer til ét formål; Jeg har skabt jer af Kærlighed til at elske Mig; når krop og legeme engang er brugt op og udslidt, skal den, som behagede Mig, drages ind i Min Sjæl for evigt og altid;

men ve den, som ikke frygtede Mig! ve den, som aldrig så ondskab som dårskab og tåbelighed som vanvid! ve det hjerte, som troede, han kunne nå sin styrkes højdepunkt ved egne anstrengelser og uden Mig! ve den, som ikke har adlydt Mine Bud! ve den, hvis hjerte er fyldt med ondskab! ve den håndlanger, som lagde planer om natten! ve den, der dømte sin broder og fik ham til at leve i rædsel! ve de læber, som vidnede falsk!! ve dem, som udgød ufødte børns uskyldige blod! jeres løn bliver helvede! ve de urene, som modtager Min Søns Legeme og Blod i en tilstand af synd, I er afskyelige for Mig! ve dem, som krænker Mig ved at afvise skriftemål og syndsforladelse og kommer skyldige og modtager Min Søn! I skal angre! angre jeres synder! hvad gavner jeres offer, når I har en slange rullet sammen inden i jer? hvis I spørger Mig: "hvad skal vi gøre for at opnå evigt Liv?" da siger Jeg jer: angre! følg Mine Bud, bær de frugter, som omvendelsen kræver, og så vil Jeg i Mine engles nærvær give jer den bolig, som Jeg har beredt for jer; våg og vær på vagt overfor alle disse ting; tillad Mig at manifestere Min Ånd i jeres ødemark, som Jeg vil, og når Jeg vil, og over hvem Jeg vil: for at frelse jer;

Retled os Jahve, kærlige Fader, blidt og med barmhjertighed, men også hurtigt!

elsk Mig, tilbed Mig og sæt Mig først og over alt andet ...

Lær os at elske Dig uden at krænke Dig mere. Jeg er fortvivlet uden Dig, O, Abba!

Mine Øjne våger konstant over dig, Mit barn, og Min Ånd skal indtage dig mere end nogensinde, for at der ikke skal være noget tilbage af dit eget; Jeg Er Alt, og Jeg kan fylde dig med Mit Lys; åh, skabninger! Jeg er Trofast og Mild, giv Mig frihed, o skabninger, og med den kærligste hengivenhed vil Jeg fylde jeres ånd med guddommelighed fra Min Ånd; giv Mig frihed til at udslette jeres sløvhed, som førte jer ind i dette store frafald og til jeres sjæles ødelæggelse; tillad Mig at fylde jer med Min Ild, så I bliver Mine trofaste og brændende tjenere; lad Mig forvandle jer til at blive Min Sjæls fryd, Jeg Er Den, Jeg Er, er med jer;

vær velsignede og tag imod Min Fred, I som læser Mig;

1Skinsyge Kærlighed.

19. september 1991

Min Herre, Du er mit Bæger,

og hele min sjæl fryder sig i Dig.

Din store Ømhed holder mig oppe,

så jeg kan krydse denne ørken

med Dig ved min side,

min hånd i Din Hånd.

”På grund af Dig må jeg bære skændsel,

skamrødme dækker mit ansigt.

Jeg er blevet en fremmed for mine brødre,

en udlænding for min mors sønner;

nidkærhed for Dit Hus fortærer mig!”[1]

Vassula, lad Mig hviske Mine Ord i dit øre, så du kan herliggøre Mig;

- lyt ikke, Mit lam, til det, verden siger, for fra den kommer der intet godt, lyt til Mig, Jeg, som er din Fader, og ved at lytte omhyggeligt vil du udføre det værk, Jeg har betroet dig; stol på Mig, Mit barn, og kom til Mig for at få gode råd, kom til Mig for at få trøst; kom til Mig, når denne verdens feber rejser sig imod dig og brænder dig; kom hurtigt til Mig, din Abba, og Jeg vil hele dine vabler; Jeg er Den, som elsker dig så inderligt, og Jeg vil altid pleje dig, så du igen bliver rask; Jeg vil altid lindre de sår, verden påfører dig for Mit Hellige Navns skyld, og fordi du vidner om Min Kærlighed;

husk på: oppe i Himlen våger Jeg Er over dig og tager Sig af alle dine problemer; husk også, at alt, hvad du gør, ikke er for dine egne interesser eller til din egen ære, men for Hans Interesser og Ære, som sendte dig;

lad Min Sandheds Ånd lyse over dig, så du til gengæld genspejler Mit Billede og minder verden om Mit Sande Ansigt, for verden lader til at have glemt Mit Sande Billede; - om kort tid vil I alle lære, hvordan man lever et

Sandt Liv i Gud

og er ét med Mig, ligesom den Hellige Treenighed er Én og den samme, fordi vi alle Tre er Ét;

- Mine små børn, det skal ikke vare længe, Jeg er allerede på Vej Tilbage; Jeg siger jer dette, før det sker, for at I må tro, når det sker, at denne Stemme, som I har hørt i alle disse år, kom fra Mig; Jeg fortæller jer dette, så I kan glæde jer, for også Jeg glæder Mig til den Dag, hvor Satans hoved bliver knust af Min Moders hæl;

- hør Mig: Jeg vil udgyde Min Ånd over denne onde generation for at drage hjerter og lede alle tilbage til hele Sandheden for at leve

et Fuldkomment Liv i Mig, jeres Gud;

men vær modige, for der vil stadig komme en Ild før Min Dag, så frygt ikke og vær ikke bedrøvede, for uden denne Ild kan verdens ansigt ikke forandres … og når den kommer, vil den vise verden, hvor meget den tog fejl; den vil vise dens gudløshed, dens rationalisme, materialisme, selviskhed, stolthed, grådighed og dens ondskab; kort sagt, alle de laster, som verden tilbeder;

ingen kan sige, at Jeg ikke har fortalt jer indledningen på Mine Planer; ingen kan sige, at Jeg har skjult Mine Planer for jer.

Jeg er Sandheden,

og Sandheden vil altid åbne Sit Hjerte og afsløre Sine brændende Planer, som de er… Sandheden vil altid lade jer vælge, om I tilhører Ham; - hvis Jeg ikke havde talt til jer, og hvis Jeg ikke havde åbnet Himlene for jernu, ville I have været undskyldt, men Jeg har kaldt på jer dag og nat; uden ophør har Jeg sendt jer Mine engle for at tale til jer; Jeg oprejste elendige sjæle af ingenting og formede dem til brændende disciple, for at de skulle gå hen og banke på jeres døre og gentage de Ord for jer, Jeg selv har givet dem; nej, de talte ikke af deres eget, men gentog blot den Kundskab, som Jeg Selv har oplært dem i; de kom til jer i deres fattigdom og barfodet for at fortælle jer om de ting, der skal komme, de tilføjede intet eller tog noget bort af det, Jeg har givet dem; alt hvad de sagde, kom fra Visdommen Selv;

- sandelig siger Jeg jer nu, at når Renselsens Dag kommer, vil mange sørge sig næsten til døde over, at de ikke har tilladt Min Sandheds Helligånd at komme ind i deres hus,[2] men i stedet har budt Slangen velkommen, ødelæggelsens Vederstyggelighed, og holdt måltid med Min fjende; de bød ham, som efteraber Den Hellige, velkommen i deres hus, de tilbad Bedrageren, som lærte dem at misforstå Min Helligånd:

Min Helligånd, Livets Giver og

deres sjæls Indre kraft.

Han, som indåndede en levende sjæl i dem og indblæste en levende ånd;

- sandelig siger Jeg jer, Min Ild vil komme ned over denne verden hurtigere, end I regner med, så de, der ikke er klar over deres synder, pludselig kan se deres skyld; det står i Min Magt at fremskynde denne Dag, og det står også i Min Magt at forkorte denne Time, for denne Time vil bringe så megen smerte, at mange vil forbande den time, de blev født; de vil ønske, at dalene ville åbne sig og sluge dem, at bjergene ville falde ned over dem og dække dem, at gribben vil ødelægge dem hurtigt, de vil ønske at slå sig selv til småstykker; men ingen vil undslippe denne Time;

de, som i sandhed elsker Mig, vil kun lide for ikke at have gjort mere for Mig; også de vil blive rensede; men ve dem, som afviste Mig og nægtede at anerkende Mig, de har allerede deres dommer; Sandheden, som blev givet dem, vil være deres dommer den Dag;

- I har mange gange hørt Mig sige gennem Mine talerør, at

”Herrens Dag er nær”

og at Mit komme er nært forestående; hvis I elsker Mig, vil I glædes over at vide, at Min Helligånd vil komme over jer i al Sin kraft og i al Sin herlighed; hvis I elsker Mig, vil I blive ved med at bede om omvendelse af alle Mine børn, som er uvidende og stadig lever under Satans magt; hvis nogen elsker Mig, som Jeg elsker jer alle, vil han lytte til Mig og forblive tro til slutningen af sin tjeneste;

Mine små børn, hvis I elskede Mig, ville I gøre endnu større gerninger end dem, Jeg udførte, mens Jeg var på Jorden, men ingen har endnu udført noget større på grund af den så ringe tro, I har på Mig, og den åh så ringe kærlighed, I har til hverandre; ingen har endnu elsket Mig så højt, som Jeg elsker jer; men på Renselsens Dag vil I forstå, hvor lidt I har gjort, for Jeg vil vise Mit Hellige Ansigt i jer;

- hører I disse Fodtrin? det er Mine; hører I allerede lyden af Mit Åndedræt? det er den søde lyd af Min Helligånd, som blæser gennem jeres ørken og jeres tørke; følte I et Pust glide hen over jeres ansigt? frygt ikke; som Duens vinger berørte Min Helligånd jer let, mens Han svævede over jer;

o, kom! kom til Mig, og som Moses i ørkenen løftede slangen op, vil Jeg også løfte jeres sjæle op til Mig og genoplive jer! som Jeg blev løftet op til Himlen, vil I også blive løftet op til Mig for at blive plejet ved Mit Bryst; o, kom til Mig! bliv tørstige igen, tørst efter Mine Evige Kilder, tørst efter at være sammen med Mig, jeres Gud! Jeg vil uden tøven give jer at drikke og gøre Mit Vand til en kilde inden i jer, som vælder frem til evigt liv, for fra Mit Bryst flyder strømme af levende vand, en uudtømmelig Kilde; o, kom til Mig! bliv sultne igen efter Mit Brød, og I skal ikke dø! I dag, ligesom i går, står Jeg op og råber:

”den, der tørster,

skal komme til Mig og drikke!

den, der tror på Mig,

skal det gå, som Skriften siger!”[3]

Min overbærenhed er stor, og skønt Jeg véd, I er syndere, og at I har forurenet Jorden med uskyldigt blod,[4] vil Jeg, hvis I kommer til Mig og angrer, tilgive jeres skyld og jeres forbrydelse; Jeg er en Afgrund af Nåde; vær ikke bange … frygt ikke Mig, frygt snarere Timen, hvis den kommer, mens I er uopmærksomme og sover;

- dette er jeres Faders Røst; dette er Røsten fra den Ophøjede Kærligheds Kilde; dette er røsten fra Ham, som engang sagde:

”Lad der blive lys!”

og der blev lys; kom til Mig, og Jeg vil uden forbehold give jer Min Ånd; vær ikke som soldaterne, der delte Mine klæder og kastede lod om dem ved foden af Mit Kors; kom til Mig i Johannes’ Ånd, kom til Mig af kærlighed; kom til Mig for at trøste Mig og være hos Mig;

- den time vil komme, hvor verden vil finde sig selv i lutter sorg og mørke, smertens mørke, og den ikke vil kunne se andet end nat; forvirrede vil de kalde på Mig, men Jeg svarer ikke, Jeg lytter ikke til deres råb; rasende vil de bespotte Min Åbenbaring, Visdommen og Sandheden; hele verden bliver overvældet af sorg, når de ser

Pagtens Ark, Min Lov;

mange vil falde og blive nedbrudte, chokerede og rystede på grund af deres lovløshed;

- når himlene revner, som et gardin flænget i to, og viser dem, hvordan de kastede Min Herlighed væk for en værdiløs efterligning,[5] ligesom stjerner, der falder fra Himlen, skal de falde og så indse, hvordan Dårskaben ledte dem på afveje; og hvordan det kun var dårskab at prøve at klatre op til toppen og rivalisere med Mig! når den Dag kommer, vil Jeg vise verden, hvor ond den var, hvordan den blev venner med Den Lovløse og hellere talte med ham end med Den Hellige; timen er kommet, hvor udholdenhed og tro, bøn og offer er livsvigtigt, det er blevet UOPSÆTTELIGT!

Mine små børn, I, som nu er bedrøvede, vil glæde jer senere; kom, lad os bede:

Barmhjertige Fader,

løft mig op til Dit Bryst,

tillad mig at drikke

af det Evige Livs

Rindende Strømme,

og dermed vide,

at jeg nyder Din gunst,

O, kom og frels mig,

før Timen kommer over mig;

helbred mig, for jeg har syndet

imod Dig,

Fader,

Dine Læber drypper af Nåde,

Dit Hjerte er en brændende Kærligheds-ovn,

Dine Øjne er To Flammer

af fortærende Ild,

O Fader,

Din Skønhed er selve Fuldkommenheden,

Din Stråleglans

blænder selv de mest strålende

af Dine engle,

Du Rigdom af Dyd og Nåde,

skjul ikke Dit Hellige Ansigt for mig,

når Timen kommer;

kom og salv mig med kærlighedens olie,

Gud, hør min bøn,

lyt til min bønfaldende stemme!

Jeg skal opfylde de løfter, jeg gav Dig;

Evige Fader,

skønt strømmen går imod mig,

så stoler jeg på, ved jeg og tror jeg,

at Din Arm vil være der

for at løfte mig og trække mig

ud af denne strøm;

O, hvor jeg længes efter at skue Din Helligdom

og se Din Herlighed

i Pagtens Ark!

O, hvor min sjæl længes efter at se

Himlenes Rytter,

som bærer navnet:

Tro og Sanddru,

Han, som skal feje

uretfærdighed bort fra verden,

Han, som er retfærdig;

O, kom og dæk mig med Din Kappe,

for Din Kærlighed er kendt

for sin gavmildhed,

O, Fader!

afvis mig ikke, som jeg fortjener

på grund af mine synder,

men hjælp mig, giv mig mit Daglige Brød og bevar mig sikker

og borte fra Slangens gifttænder;

gør mig til arving af Dit Hus,

gør mig til Dit Lysets barn,

gør mig til en fuldkommen kopi

af den Højeste Martyr

for at herliggøre Dig i al evighed;

amen;

Himlen tilhører dig, Mit barn;[6] lev for Mig, ånd for Mig, hav Mig som den Første; elsk Mig, Mit barn, og alt, hvad Jeg har, erdit; ved din kærlighed og trofasthed skal Mit Hus også være dit hus;

- stol på Mig, din Abba; kom Mig nær og tag plads i Mit Hellige Hjerte;

1Sl 69:8-10

2Det betyder: deres sjæl.

3Joh 7:37-38.

4Jeg følte et tryk i mit indre, da Jesus betonede alvoren af abort.

5Hentydning til Dan 8:11-12. Det er den Hellige kommunion.

6Efter at have læst den bøn, som Han havde dikteret til mig, for Gud, var Han meget rørt, og med en bevæget stemme fortalte Han mig det følgende.

24. november 1991

Mit barn, Jeg er hele menneskehedens eneste Moder; hver eneste af jer er Mit barn;

Hellige Moder, vil alle acceptere denne Sandhed en dag?

til slut vil hver en sjæl acceptere denne sandhed; de, som oprigtigt elsker Gud nu, vil acceptere den;

Mit barn, hold aldrig op med at bede om verdens omvendelse; forstå, at jo flere bønner, Jeg får, des mindre ondt vil der blive forkyndt; bønner går aldrig til spilde; Jeg bringer dem til Faderen, hvis Retfærdighed står for døren; bed for at opnå Guds Barmhjertighed;

I ved ikke, hvad Gud har gemt til denne onde generation, men tænk på, hvordan Hans Hånd i oprørske tider faldt over syndige mennesker, og det var dengang kun en brøkdel af, hvad der venter jer nu; Hans Retfærdighed vil reagere fra Hans Hellige Bolig i forhold til denne generations synder; Han kommer med Ild, torden, orkan og flammer af fortærende Ild for at opbrænde denne verdens synder; nej, I ved ikke, hvad den Almægtige har gemt til jer for at rense menneskeheden;

tegnene er der rundt omkring jer, men få ser dem eller lægger mærke til dem; Mine sønners og døtres uskyldige blod udgydes til Satan; dette uskyldige blod ofres som et holocaust til den Onde; Satans plan er at berøve denne verden dens skabning, tilintetgøre jer alle og opsluge jer alle i flammer; han ønsker at gøre jer alle til ét stort holocaust; Jeg råber, Jeg græder, Jeg har udgydt Tårer af Blod, men få lægger mærke til det; Gud vil komme til jer, men I ved ikke hvordan;

Hellige Moder, vi beder, men som du siger, vi er meget få; hvad skal vi gøre?

jeres bønner kan forandre verden; jeres bønner kan vinde Guds Nåde til omvendelse af syndere, og jo flere omvendelser, des flere bønner vil der blive bedt og hørt til yderligere omvendelser; forstår I? bønner er kraftfulde; det er derfor, Jeg insisterer på, at I ikke opgiver jeres bønner og jeres ofre, de trofaste behøves nu mere end nogensinde;

Gud vil huske alle jeres ofre, Mine kæreste børn; elsk Ham og herliggør Ham; ecclesia vil blive genoplivet i al Sin herlighed;

(Senere)

Herre?

Jeg Er,

glæd Mig og hold dig ikke tavs, når du forkynder Sandheden; Jeg har velsignet din mission; Jeg er din Klippe og din Tilflugt; hvis du forbliver lille, vil Mit Nærvær ses i al Sin herlighed; du vil bede, Jeg lytter;

Herre, tilgiv os vor skyld,

vor ondskab, vore fejl,

vor intolerance, vor mangel på kærlighed,

tilgiv vor mangel på kærlighed og følsomhed.

Omvend de onde,

de uigennemtrængelige, de sløve, ateisterne,

og lad dem blive forvandlede til lysets kar,

så de herliggør Dig.

Ydmyg de stolte, sænk de høje,

bøj de stive;

lad os alle blive Forvandlede som i Din Forklarelse.

Amen.

når Min Helligånd kommer over jer, vil I alle blive forvandlede; Jeg er altid rede til at tilgive jer;

Jeg elsker dig, du lille, vi, os?

Ja, Herre.

31. januar 1992

Så højt som himlen er over Jorden,

så stor er Din Nåde

over dem, der frygter Dig.[1]

kom til Mig og optag alt, som er Mig; optag Kærlighed; Jeg er Kærligheden, og alligevel lever Jeg i ensomhed, fordi Mine Egne afviser Mig;

Mine børn har forladt Retfærdighedens stier, Kilden til Visdom; de lytter ikke til Vore To Hjerter; men det er blevet sagt, at Oprøreren, altså Oprørerens ånd, som ”taler imod Den Højeste og underkuer Den Højestes Hellige”[2], vil komme og udfordre Min Magt; denne Oprørerens ånd ”overvejer at ændre tiderne og Min lov”,[3] se dig blot omkring og du vil forstå;

Rationalismen og Modernismen er Min Kirkes største fjender, fordi de begge fører til ateisme; begge ønsker de at fortære hele verden, men, Min datter, Jeg vil ånde Min Ild over disse frafaldne, så at når skællene er faldet fra deres øjne, vil de se, hvilken stor lidelse de har forårsaget, og hvilken undertrykkelse de har begået mod Vore To Hjerter; Jeg vil passere igennem jer alle;

omvend jer!

for Himlens Rige er nær;

- kom, skriv Mit næste Budskab til alle, som vil samles for at høre Mit Ord i Nice;

(Frankrig)

fred være med jer; Min Tilbagekomst er nær, og Mit Ansigt vil blive åbenbaret fra Himlen imod denne verdens ugudelighed; så vær beredt; enhver, som har vist sig at være falsk, vil se, hvilke dødbringende sår de har givet deres egen sjæl; Jeg vil komme iblandt jer i Pragt og Herlighed; Sandhedens Ånd vil blive åbenbaret i jer for at rense jeres sjæle; I vil se Mig ansigt til ansigt,[4] og I skal se jer selv fuldt ud, sådan som I er kendt;

så kom til Mig, som I er nu, vent ikke på at blive hellige, kom og forstå, hvad det er, Jeg søger mest hos jer; Jeg elsker jer med en evig Kærlighed, Jeg har ofret Mit Liv for at tage jeres fejl på Mig, Jeg har forsonet jer med Faderen, og Jeg har tilladt de hænder, som Jeg Selv formede

- at korsfæste Mig -

så hvad kunne Jeg have gjort mere, som Jeg ikke har gjort? – hvis I siger, I elsker Mig, så tag Mit Kors og følg Mig, og se ikke med bestyrtelse på de andre små kors, Jeg sætter på jeres vej; kærligheden har ingen grænser; kærligheden udholder med tålmodighed, hvad end der kommer; kærligheden bliver ikke forurettet, men glæder sig over Sandheden, hvad end Den bringer; kærligheden glemmer de bagtalelser, der bliver sagt om jer; så søg kærligheden, velsign jeres fjender;

Jeg vil have, at I er hellige, men, Mine elskede, I er stadig så langt fra perfekte, fordi kærligheden til penge er rodfæstet dybt inde i denne generation; kære børn, ønsker I virkelig at følge Mig? så bestem jer til at følge Mine Fodspor, stadig gennemblødte af Mit Blod; frygt ikke, Mine Fodspor vil lede jer til Mig, ind i jeres Abbas Arme; De vil lede jer til Ham, som holdt jer først; hav tillid og stol på vor frelsende Kærlighed; Jeg siger jer:

til slut vil Vore To Hjerter sejre

tag Min Hånd, datter, frygt ikke, Jeg skal passe på dig; Jeg Er, er med dig;

(senere)

O Abba, hvis den Hellige Skrift siger:

”uro og møje

er skabt for alle mennesker,

og et tungt åg

ligger på Adams børn,

fra den dag de forlader

moders liv,

og til den dag, de vender tilbage

til alles moder,”[5]

så, min Herre, har Du også sagt til mig i et af Dine Budskaber om Vor Himmelske Moder, at Hun er den Anden Eva, og således indtager Evas plads, og hvad jeg igen opdager i den Hellige Skrift er, at Den endnu engang bekræfter, at Vor Velsignede Moder Maria er hele menneskehedens Moder.

datter, du har vendt dit øre til Visdommen, og Mit Eget Hjerte er glad, og Min Sjæl glæder sig, når den Kundskab, som Jeg har givet dig, kommer over dine læber; forbliv intet og tillad Visdommen at undervise dig; forbliv i Min gunst, og frygt ikke de glubske ulve; frygt dem ikke, Mit barn;[6]

O Abba,

Du er rystet over de forfærdelige syn,

som kommer fra os, Dine børn;

gudløshed, had, satanisme ,aborter,

magtbegær, selv inde i Kirken,

uretfærdighed osv. og alligevel kom Du

til mig, et billede på gudløshed

for at frelse mig fra undergang;

Din Barmhjertighed,

der er en strøm af velsignelser,

kom over mig.

Du tilbød mig Dit Venskab

og blev Min Hellige ledsager

og min Ven.

foran Sandheden og Din Pagt

lod Du mig stå.

O hvor bittert det er at føle hvor sorgfuldt

dit Hjerte ånder Din Lidelse ind i mig,

medens Det udstøder suk af sorg.

Jeg er dybt bedrøvet, datter, men græd ikke over Mig, græd over dine brødre og dine søstre, for synd fortærer dem som cancer; gem dine tårer, datter, til dem; Vassula, dine sår er intet sammenlignet med Mine Sår; bed for dem, før Min Finger rører Jorden og smelter den; Jeg ved, du er sart og svag, men har Jeg nogensinde forladt dig?

profetér og åbenbar Mit Hjerte for alle folk og lande;

1Salme 103:11

2Daniel 7:25

3Daniel 7:25

4Det er: ånd til Ånd

5Sirak 40:1

6Noget mellem mig og Gud.

16. juni 1992

(I morges blev jeg fristet og var lidt i tvivl, om Gud virkelig talte til mig.)

”Jahve, lad mine ord nå dine ører,

læg mærke til mine sukke,

hør mit råb om hjælp,

min Konge og min Gud.”[1]

Vassula, Jeg, Jahve, elsker dig; husker du, Mit barn, hvor bedrøvet Jeg var,[2] da Jeg fortalte dig om Mine børn, der forlod Mig? Vassula, fortæl Mig, hvor har du erhvervet dette store forråd af visdom om den Hellige Skrift, hvis det ikke var fra Visdommen Selv, som smilede til dig og blev din personlige Lærer? …

Vassula, Jeg er din Abba, lad Mig fortælle dig dette: i begyndelsen levede du kun for ét formål, du levede for dig selv, du tjente din forfængelighed; du troede, at du var klædt i pragt og herlighed; men i virkeligheden var du helt nøgen; ikke én var kommet for at fortælle dig, hvor nøgen du var, indtil Jeg, Jeg Selv, kom for at lyse over dig og dit mørke; kun da så dine øjne for første gang dig selv i Sandhedens Lys; du så dig selv, som du virkelig er; hvis det ikke var for Min Barmhjertighed, ville der have ventet dig et sværd;

alligevel fik Jeg medlidenhed med dig, og i Min Barmhjertighed åndede Jeg ind i dine næsebor for at genoplive dig; Jeg genoprettede din hukommelse om vort forhold; Jeg gjorde store ting ved dig:

Jeg trolovede dig med Mig

og du blev Min;[3]

derefter formede Jeg dig til at blive et barn efter Mit eget Hjerte, som ville gennemføre hele Min plan: at føre Mit folk tilbage til den virkelige tro baser et på Kærlighed og at dele Min Søns Kors, Enhedens Kors; Jeg har formet dig til ikke at leve for dig selv, men til at leve for Mig; Jeg har lært dig, Mit barn, hvor meget større det er at tjene Mit Hus end at tjene din egen forfængelighed;

lev nu dit liv med Mig, for det er den skæbne, der er bestemt for dig i livet og i denne det Store Frafalds Æra; så hvilket som helst arbejde, Jeg forslår dig at gøre, gør det helhjertet med ét formål, at herliggøre Mig; verden slumrer og løber store risici, eftersom den ikke ved, hvad der vil ske med dem; på grund af deres synd vil deres frafald føre til døden; ingen kan sige, hvornår Min Dag kommer; timen vil pludselig komme over dem;

i dag har Jeg gjort store ting for at frelse jer; Jeg har plantet Vingårde overalt, Jeg har skabt haver og frugtplantager ud af jeres ørkener; Jeg er en Fader, som er plaget af en alt for tidlig sorg, fordi Jeg nu ser, hvor meget mere parat denne verden er til at dræbe end til at elske; dagligt sker der massevis af barnemorderiske indvielser; hvor som helst Jeg vender Blikket hen, ser Det forræderi, mord, bestikkelse, utroskab, bedrageri, problemer i ægteskabet, mennesker der smiler hånligt over religion, forurening af sjæle, mened, synder imod naturen, hvordan kan Jeg forblive tavs? det er derfor, Retfærdigheden vil ramme dette folk; her taler Jeg åbent som en Fader, ængstelig, men såret og plaget; Min Stemme klager fra Himlen, hør Mig: findes der noget retskaffent menneske tilbage iblandt jer?

(Pludselig vendte Gud blikket mod mig, Han stoppede brat Sit diktat)

Vassula, gå nu og udfør også dine andre pligter, Jeg kender godt din tid og din ydeevne; Min Sjæls elskede, sluk din tørst i Mig; Jeg er Renhedens levende Kildevæld, og Jeg elsker dig;

kom, Vi[4] velsigner dig, kom;

(Senere)

lille du, vær hos Mig, er du parat?

Ja, Herre.

hør Mig så: hvor længe endnu skal Jeg krænkes, når I ikke vil lytte til råbet ”I skal angre!” med jeres ører, generation, og I ikke vil høre? men se, Jeg opvækker de døde, disse værdiløse mennesker, hvis opførsel var forfærdelig og langt fra hellig; verden skal blive fyldt med Min Kundskab og Min Herlighed, for som vandet får havet til at svulme op, således vil også Min Ånd, som et tidevand komme ind, og ingen vil blive i stand til at stoppe Min Ånd fra at strømme ind;

Vassula, bed med Mig,

Herre, i Din Styrke og i Din Visdom

løftede Du mig, opfostrede Du mig;

i Din Kærlighed hjalp Du mig,

og jeg blev Din brud;

Herre, Du betroede mig Dit Budskab;

lovet være Herren;

kom, Herre, maranatha!

amen;

og Jeg siger dig: Jeg er på Vej Tilbage; ligesom en rejsende, der har begivet sig på vej, er Jeg, Jesus, godt på vej til at komme tilbage til jer;

Min Herre, fortæl mig alt om det, det gør mig lykkelig!

Mit barn, Jeg har talt én gang … Jeg vil ikke tale igen;

Hvad mener Du, Min Herre?

Mine ord er tydelige…

Jeg forstår stadigvæk ikke, hvad Du mener, Herre.

se, Mit barn, din Gud er på vej! Kærligheden er på vej, Han er på vej for at bo iblandt jer,

Fortæl mig mere om det Herre!

Vi glædes alle over at høre

Håbet tale, hvor der er fortvivlelse,

Kærligheden udtrykke sig, hvor der er had;

Freden bekendtgøre sig,

hvor der er krig og konflikter.

fat mod! vær ikke bange eller bedrøvet over disse få dage, der er tilbage; stol helhjertet på Mig; vær stærk, stå fast, ja, stå fast, og Jeg vil lade din stemme blive båret så langt som til skyerne for at bekendtgøre Mine Budskaber; kom nærmere til Mig, kom nærmere til Mig …

1Salme 5:1-2

2Budskab fra den Evige Fader endnu ikke publiceret, dateret den 19.9.1986.

3Hentydning til Esajas 54:5 ”For din Skaber tager dig til hustru, Hærskarers Herre er Hans Navn.”

4Den Hellige Treenighed taler

25. maj 1993

Eli! O Eli, min Gud,

kom i din kærlige omsorg,

og forsvar mig!

Du, som løftede mig op af graven,

skjul ikke Dit Hellige Ansigt for mig!

Kom til min side!

Hvorfor føler jeg, at Du

er så langt borte fra Mig?

For mange virker jeg som en gåde,

et fænomen,

men Du bad mig selv om

at være Dit Ekko, gjorde Du ikke?

Så hvorfor forstyrrer Dit Ekko deres ører,

når jeg åbent forkynder

Dine Undere?

Er det Din Umådelige Kraft,

der skræmmer dem?

Er det Din vældige Styrke,

der efterlader dem rystende?

Er det Din Stemme,

der tordner fra himlen omkring Jorden,

i hvert land, og i hver by,

der plager dem?

Er det på grund af Din majestætiske

fremtræden, så kraftfuldt åbenbaret,

at de sidder tilbage i ærefrygt?

Er det fordi, jeg råber ud

til Jordens fire hjørner,

at Himlen snart,

ved Dit komme vil åbne et skybrud,

og at man bør angre

så hurtigt man kan,

at de er blevet skræmte?

Eller er det på grund af Din styrtregn

af Velsignelser og Barmhjertighed,

at de nærer tvivl?

Sig mig, er det Smertesråbene,

som kommer fra Faderen,

som de ikke kan forstå?

Dine råb om Enhed, Fred og Forsoning

giver genlyd i himlen og på Jorden,

men hvem lytter? Hvem kan forstå?

Deres legeme rådner under deres hud,

og dog, når Du råber: ”Frelse!”

er der ingen, der lytter …

Oh, Eli, så mange venter på,

at jeg skal forledes ud i vildfarelse

og sætte kurs mod min undergang,

for de har aldrig forstået,

hvordan en synders hånd,

kunne holdes i Din Hånd.

Oh, Eli, de har aldrig forstået,

hvorfor Du og jeg ængsteligt løber

til hvert gadehjørne

for at opvække de døde,

hvorfor dette samarbejde?

Og hvorfor jeg bliver sendt til alle

byers gadehjørner for at forkynde,

at Dit Rige er nær.

Så hvad er jeg anklaget for?

Hvorfor bliver jeg frygtet og afvist?

O Eli, de behandler mig

som Jordens afskum;

fornærmelse på fornærmelse,

bagvaskelse på bagvaskelse.

Det er ikke mit eget navn og omdømme,

jeg bekymrer mig om,

men siden jeg bliver ledt af Din Hellige Ånd,

da er det Din Hellige Ånd,

de spotter.

De ødelægger Din Ånds Værker

og ødelægger hver en sten,

som du har genopbygget

Dine altre med.[1]

O, Eli, fuld af Barmhjertighed,

hvorfor er Du, til tider,

så langt borte fra mig?

Se! Se, hvordan jeg kæmper

i denne ørken, kom, og frels mig

fra disse vilde roser og torne,

der omgiver mig, i forsøget på

at kvæle og flænse mig!

ÅBN vejen for mig!

Skal jeg græde hele dagen

over deres døvhed?

Er jeg ikke et menneske?

Har jeg da ikke lov til at være svag,

har jeg ikke lov til at være trist nu og da?

Har mit hjerte ikke lov til at svigte mig?

O Eli, hvor længe skal vi vente

på Sejren?

Hvor længe skal vi vente?

Hvor længe endnu

vil dette Mørke vare?

Din Søns Sår er så utroligt dybe.

Din Søns Tårer

og Vores Velsignede Moders Tårer,

er blevet til Blod,

så hvor længe, Eli,

vil Du udholde dette syn?

Hvor længe skal vi vente

på denne Sejr?

En sammensværgelse af Forrædere er nu

trængt ind i Din Helligdoms Hjerte,

som giftslanger og hugorme

bugter de sig frem i korridorer,

mens de venter på

at gå til angreb mod Sandheden

og vende den Evige Sandhed på hovedet

og om til Falskhed

ved at oprejse deres

Ødelæggende Vederstyggelighed

i Din Helligdoms Hjerte,

for at afskaffe Din Søns Evige Offer.

Eli! Der er ingen Fred i Dit Hus …

Og snart vil mørke dække Dit Hus,

og som en enke i sorg

og berøvet,

vil Dit Hus bære Sit sorte slør.

Vil Du så stadig

ikke gribe ind, Eli?

Min Retfærdigheds Stemme vil blive hørt som et voldsomt jordskælv, og disse forrædere vil blive ramt på grund af det onde, der bliver gjort mod Mine børn, hvis uskyldige blod udgydes som et offer; Jeg vil hævne Mit Hus, men verden skal stadig høste, som den har sået; Jeg kan ikke tilgive deres skyld, medmindre verden omvender sig!

ind i disse giftslangers rede, sender Jeg det, som Jeg inderligt elsker, Jeg sender dig, med Mit Ord, ind i dybet af uretfærdighed; Jeg udsender dig som Mit talerør for at udbrede Mit Budskab; så inderligt elsket af Mig, vil Jeg, Herren, hvor end du går, efterlade en buldrende Ild i dine spor for at smelte hjerterne af sten og for at udrydde ateismen; Jeg skal få dem til at falde ind i Mine Arme, deres Guds Arme, og oh, det vil blive forfærdeligt at falde i Mine Arme, lynhurtigt vil Jeg udnævne dem til disciple, og Jeg vil sende dem ud for at forsvare Mit Ord og tage Min sag op; datter, på samme måde, som du har lært af Mig, sådan vil Jeg også undervise de andre; Jeg sender nu det, som er Min Sjæls glæde og inderligt elsket, ud blandt ulve for at åbenbare Mit Hellige Ansigt;

omvend jer! slægt, jeres synder har udtørret jeres sjæl, hvorfor dø, slægt? omvend jer, og I skal leve! omvend jer, for der er ikke megen tid tilbage; Ødelæggeren vil afsløre sig fuldstændigt i disse kommende dage! oh, Vassula! hvem kan Jeg tilskynde til at lytte og advare? hvem skal Jeg tale til, og hvem vil lytte?

eftersom alt nærmer sig afslutningen, og enden er nær, gå da ud og forkynd Mit Budskab, selv på alle offentlige pladser; gå ud og spred Mine Barmhjertige Råb vidt og bredt … gæren af dem, der udnytter Mit Hus, er magtfuld, så pas på, og hold øjnene åbne; forstå, hvorfor Jeg sender Min Søn og jeres Hellige Moder for at holde opsyn med verden i jeres dage; dette er Min Velsignelse, der fejer over hele verdens ansigt; så løft alle blikket og når I gør dét, da skal I se Himlen vidt åben og Min Pagts Ark, skinnende i al sin herlighed, symbolet på Mit Nærvær blandt jer[2], symbolet på Min Barmhjertighed og Min Frelse; Den, som viser medlidenhed med jer alle;

1Altre står for: sjæle

2Henvisning til Matth. 24:30.

28. maj 1993

fred være med dig; forkynd og bekendtgør, at den Gud, de har glemt, vil komme dem i møde som en mor; Min Tilbagekomst er nær; når Jeg åbenbarer Mig gennem dig, er det for at kalde hver og en til Mit Hjerte og frelse dem fra deres frafald;

i dag sker der en mangedobling af indvielser med mord på børn, skal Jeg da forblive tavs? frygtelige syn vises for børn gennem tv-programmer, som berøver dem deres renhed; oh, kom ind i Mine Sår og del Mine pinsler, kom og trøst Mig! ic;

3. oktober 1994

Vassula-af-Min-Lidelse, lev for Mig; dette skulle virkelig være formålet med dit liv nu; Jeg vil gøre dine fjender, som også er Mine fjender, til aske på Jorden; O, støv! og alligevel med en sjæl, hvorfor volder I Mig dog så megen sorg? kan det være, fordi I ikke længere ønsker jeres arv? oh … Vassula, hvor Jeg dog sørger over denne generation; Jeg rækker Min Hånd ud til dem i deres ørken, til deres visne sjæle, som Jeg kommer for at genoplive, men de lader aldrig til at se Min frelsende Hånd …

kom, sarte pige, og profetér i Mit Navn, og fortæl Min nye pagts folk, at de dage kommer nu, hvor Vore To Hjerter igen vil blive gennemboret; Mine fjender vil storme Min Helligdom, Mine Altre og Mit Tabernakel for at opstille deres ødelæggelsens vederstyggelighed; der vil komme en tid med stor trængsel, uden sidestykke siden folkeslagene blev til; med magt og forræderi vil de trænge ind i Mit Hus;

Oprøret er allerede i gang, men i hemmelighed, og den, som holder det tilbage, må først fjernes, inden Oprøreren åbenlyst vanhelliger Min Helligdom;

O, hvor mange af jer der vil falde for hans smiger! men Mine egne vil ikke give efter, i stedet vil de ofre deres liv for Min sag; Jeg siger jer med tårer i Øjnene: ”I vil, Mine folk, blive prøvet med ild af denne indtrængende fjende …” hans belejringsanlæg spreder sig allerede ud i hele verden;[1] løven har forladt sin hule … lyt denne gang og forstå: angriberen er en lærd, disse lærde, som følger Dyret og afviser Min Guddommelighed, Min Opstandelse og Mine Traditioner; disse hvorom den Hellige Skrift siger: ”svulmende af stolthed sagde du: Jeg er en gud; Jeg sidder på Guds Trone, midt ude i havet; skønt du er et menneske og ikke en gud, anser du dig selv at være Guds lige …”[2]

i dag, Min datter, fandt Jeg et udelt hjerte, et hjerte, hvori Jeg kan nedskrive disse hemmeligheder, der har været forseglet, eftersom de med sikkerhed vil blive opfyldt nu; så tillad Min hånd at indgravere disse ord i dit hjerte, datter:

når han, som knuser de hellige menneskers magt, vil sætte sig på Min Trone sammen med disse, der handler med Min Tradition, så vil han blive ophøjet som en Gud midt i Min Helligdom; Jeg har advaret jer, Jeg advarer jer stadigvæk, men mange af jer lytter uden at forstå … i dag bygger I, men Jeg siger jer, I vil være ude af stand til at færdiggøre jeres arbejde … åbn alle sammen øjnene og se sammensværgelsen i Mit Hus … sammensværgelse og forrædere går hånd i hånd: en af dem, som sidder til bords med Mig, gør oprør imod Mig og hele Mit Riges magt;

Jeg fortæller jer det nu, så I, når tiden kommer, fuldt ud vil forstå Mine ord og tro på, at det hele tiden var Mig, Gud, som var ophavsmand til disse råb;

Jeg vil nu fortælle jer noget, der er blevet holdt hemmeligt for jer; Jeg vil åbenbare nye ting for jer, ting, der er skjulte og ukendte for jer: mange af jer vil miste troen og vil ære denne handlende, fordi han vil bruge smiger, og han vil, sammen med en fremmed guds folk, jeres dages lærde, dem, der afviser Min Guddommelighed, Min Opstandelse og Mine Traditioner, nedtrampe Mit Offer; da menneskets hjerte er svagt, vil mange acceptere ham, for han vil tildele dem stor hæder, når deres hjerte anerkender ham;

Min Kirke må gennemgå alle de lidelser og forræderier, som Jeg Selv har gennemgået, men den Hellige Skrift må endnu engang fuldbyrdes, når de siger: ”Jeg skal slå hyrden ned, så fårene spredes;”[3] adlyd ikke desto mindre denne hyrde, lige meget hvad der sker, forbliv trofast mod ham og ingen anden; jeres hyrde vil blive slået ned …

og Mit folks klagen vil flænge himlene; når Min Stad ikke bliver til andet end murbrokker, vil Jorden blive sønderrevet og ødelagt og vil vakle;

mens alt dette sker for øjnene af jer, vil en gnist udgå fra Øst; en trofast hånd vil række ud fra Øst for at forsvare Mit Navn, Min Herlighed og Mit Offer; mens gudsbespottelser vil strømme ud af Dyrets mund, vil et hjerte fra Øst blive tilbudt for at frelse denne Broder, som vil være den Ondes bytte; og medens pagter vil blive brudt, profeter tilbagevist og dræbt, vil en ædel stemme fra Øst høres: ”O Du Uimodståelige, gør os værdige til Dit Navn; må du skænke os at blive ét i Dit Navn …”

– Satan er på vej mod Min Trone; kald jeres forsamlinger sammen, og sig til dem, at Jeg, Jesus, vil pleje jeres sår, når tiden er inde;

Vore To Hjerter vil blive jeres eneste tilflugt i jeres trængselstider; lyt og forstå, I, som er så inderligt elsket af Mig: Jeg ønsker, I må være fyldt af mod, ikke frygte i de store trængslers tid, fortsætte med at forsvare Mit Ord og Mine Traditioner, og ikke acceptere falbelader og menneskelige doktriner, som Min Fjende med sin pen vil tilføje og underskrive; hans underskrift vil være skrevet i blod taget fra børn, der bruges til deres morderiske indvielser, disse indvielser som styrker ham![4] …

og medens I, Mine venner, alle vil vente på Daggryet, medens pagter vil blive brudt og Oprøret nå sit yderste, løft så blikket og se mod øst, spejd efter Daggryet; se efter Lyset, der vil udgå fra Øst; spejd efter Min Plans fuldførelse; medens de tørstige med udtørret hals vil lede efter vand, vil Jeg, i al Min Pragt og Ophøjethed stige ned over jer som en Flod med Mit Nye Navn;

1Konstant propaganda i forskellige aviser, der siger, at paven er meget syg, og begraver ham før tid. Det er en ondskabsfuld vej og hjernevask for at berede vejen for fjenden til at komme ind.

2Ezekiels Bog 28:2

3Zakarias’ Bog 13:7

4”Hans underskrift vil være i blod”: eftersom så mange lande har legaliseret aborter, er det nemmere for Satan at skaffe sig magt. Abort er en skjult form for mord og giver Satan en kult, eftersom det er et menneskeligt offer. For at give magt og støtte til fjenden, forlanger Satan denne skjulte form for menneskeligt offer.

14. oktober 1994

(Den hellige Ærkeengel Mikael taler.)

Kristi-Korsvejs-Vassula, jeg, Ærkeengel Mikael, hilser dig og velsigner dig;

– husker du, hvordan Gud kaldte på dig for at leve et Sandt Liv i Ham? bare mindet om din åndelige opstandelse, rører mig selv i dag til tårer … engang var du i krig med Gud, eftersom al din opmærksomhed var rettet mod det uåndelige, men nu, ære være Gud, den Retfærdige, den Allerhøjeste; har Han dækket dig med Sin Hellige Ånd og med Sin Magtfulde Hånd løftet dig for at vidne om Hans Hellige Ånd, idet Hans Ånd har gjort dig til Sit hjem; og fra begyndelsen,[1] har Hans Ånd, som har taget bolig i dig, herliggjort Sig Selv ved at lytte til dit råb: ”Fader, Abba;” – det vil ikke vare længe nu, før Han stiger ned og fjerner al den uretfærdighed, som har sat sig fast i menneskers hjerter;

se her, gennem mere end tre år vil det Evige Offer[2] blive nedtrampet; på grund af denne utrolige blasfemi vil en tredjedel af alle Jordens indbyggere dø uretfærdigt; Herren har sværget dette ved sin Hellighed; forbered dig på at møde Gud nu…[3] det er ikke med glæde, at jeg har fortalt jer alt dette, for djævelen tildeles i dag i din generation stor ære; han var morder helt fra begyndelsen og en løgner, og nu dyrkes han som en fader; det er ham, som får al ære; i jeres dage bøjer I jer dybt for hans arbejde, og på den måde har jeres generation trukket straffen ned over sig; jeres lande er hjemsøgt af legioner af urene ånder, der strejfer omkring alle vegne;

Satan frister i dag selv Guds udvalgte; det er derfor, der kommer problemer til denne generation, der bygger sine tårne med uskyldigt blod,[4] og grundlægger sit hjemland på kriminalitet; det er kun dette offer[5] der behager Satan … sæt din lid til den Allerhøjeste, barn, og tilskynd alle mennesker til at bede om min forbøn; jeg, Ærkeengel Mikael, Guds ærkeengel, vil aldrig blive træt af at forsvare Sandheden; stå fast,[6] selv om Fjendens slag mod dig kan være traumatiske, er jeg med dig; glæd dig over den Allerhøjestes gunst;

(Herren taler:)

vær i fred; kom nær Mig og føl Min Fred; Jeg vil aldrig forlade dig; Jeg vil hjælpe dig, så Mit Hjerte vil triumfere i dig; tillad ikke Satan at vildlede dig, så du tvivler; Jeg vil gøre flere Tegn på dig for at ære Mit Navn, Jeg vil gøre disse ting;

1Begyndelsen af min omvendelse.

2Den virkelig tilstedeværelse af Jesus i den Hellige Eukaristi

3Da Ærkeengel Mickael så, at jeg blev bedrøvet, fik han tilladelse fra Gud til at blive lidt længere sammen med mig, for Jeg reflekterede bedrøvet over indholdet i hans budskab.

4Abort er lovlig i mange lande.

5Abort behager Satan, fordi Satan behøver menneskelige ofre for at få magt, og således praktiseres abort dagligt, uden at mange overhovedet er klar over, at de bliver en frit givende kult for Djævelen. Djævelen tørster efter blod, og han får det fra de uskyldige.

6Ærkeengel Michael prøvede at sige, at jeg kunne ”kopiere” ham, det betyder, bliv aldrig træt af at skrive eller føle mig mismodig på trods af de slag, jeg modtog.

20. december 1996

(Hjemme igen efter mange konferencer og bedemøder i USA)

Jeg giver dig Min fred, Mit barn;

hold ud med retfærdighed og dyd; se på Mine sejre, tæl resultaterne![1] Jorden ruster, men Min vandren slider rusten væk; det er derfor, Jeg har lagt nidkærhed for Mit Hus ind i dig, så Jeg og du kan arbejde sammen om at tære den rust, der ligger som en skorpe om Mit folks hjerter og lade deres hjerter skinne med Min herlighed, og medens Mit Ord folder sig ud for dem, vil Mit Lys bringe dem lys:

åh, Vassula, Jeg har ledt dine skridt ind på Min vej, som Jeg lovede dig, så vær ikke bange, Jeg er med dig, og intet ondt kan få magt over dig; når Jeg har valgt at sende dig til dette store land,[2] for så intensivt at minde Mit folk om deres sande ophav, og at Herligheden udelukkende kommer ned fra oven, så er det fordi, Tiden er nær, Tiden med dyb lidelse står for jeres døre nu … disse onde kræfters løkke strammer ikke kun om Min Kirkes Stedfortræders hals, men om hele Min Kirke! nej, I[3] har ikke brugt jer selv forgæves, for Jeg har åbenbaret Min Herlighed i mange hjerter, og Jeg har påmindet Mit folk om den magt, Jeg udøver ved at skænke dem mange velsignelser; derfor, Mit barn, er Jeg sejrrig;

gennem jer bliver Mit arbejde fuldført, og Jeg fylder det med Min pragt og Min stråleglans; dette gør Jeg for at påminde Mit folk om Min Magt, Min Barmhjertighed, Min Ømhed og Min Kærlighed; der vil blive åbenbaret flere kostbarheder og rigdomme for jer i de næste dage fra Mit Hellige Hjerte …

og du, Min datter, lad kongelig værdighed kendetegne dig, når du bliver forfulgt, så du må herliggøre Mig; alt hvad du bærer for Min skyld, rører Mig; bær for Mig, Min elskede, og trøst Mig på denne måde … hengiv dig fuldstændigt med krop og sjæl til tjenesten for Min Kirke og for dine brødre og søstre; skænk disse ofre til gavn for dem; udhold for Min skyld disse kortvarige smerter og prøvelser ved at huske på, at under den samme himmel, hvor du lever, der lider Jeg, Jesus Kristus, ufattelige smerter i nattens timer over at se de kriminelle slagtninger af uskyldige spædbørn, menneskelige ofringer gennemboret med gudsbespottelse imod Mit Navn,[4] og for det nuværende pavedømmes undergang;

Jeg siger dig, at hvad end du bringer som offer, vil Min Arm holde dig oppe, så du må fortsætte med at udbrede Mine Budskaber til nær og fjern; medens gudsbespotternes hænder så skændigt er strakt ud mod Mit Hellige Offer, Mit Hus og Mit Ord, udgyder Jeg til gengæld Mine velsignelser over ham, som holder ud i hellighed og ikke fortaber sig i vanære;

Jeg vil lokke mange hjerter til at blive hellige kar, der bærer Mit Ord; ja?[5]

Herre, Du viser mig

hvordan Din Magt virker,

og Du holder ingen hemmeligheder

om Dine Planer tilbage,

men for én så svag som jeg,

født ud af synd,

hvordan skal jeg kunne forstå

mine forfølgeres pral?

Mørkets time er her;

hvordan og hvor skal jeg ”være i det?”

det er også Min klagesang; Jeg begræder, hvor hårde deres hjerter er blevet … et skyggeslør hænger foran deres øjenlåg, datter, deres hjerter nærer ingen fred, og deres trofæ kaldes: mangel-på-kærlighed … men din Konge er til din fordel;

ikke desto mindre står der andre magter bag dem,[6] som Jeg nævnte; disse kræfter kommer ikke fra Mig; ser du, Vassula; Jeg udstiller gennem disse Budskaber deres attentatplaner mod Min Kirke, Jeg udstiller deres svigefulde ideer for verden; det er derfor, at mange af dem ønsker at mure Mit Ord, som gives dig gennem disse Budskaber, inde;

Men jeg er en stakkels usling og ingen mester i selvforsvar. Jeg bliver udsat for forskelsbehandling og behandles uretfærdigt.

må du alle dit livs dage være velsignet alene for dette!

skønt begge slags forfølgere[7] frarøver dig din ære og din ærlighed, er du blevet min Salme; hvis de[8] ikke genkender den mægtige gerning, Jeg gør gennem din betydningsløshed, så bed for dem, at Jeg må løfte sløret for deres øjne …

Jeg vil slutte din rejse sammen med dig, og Jeg vil fortsætte med at være din vandrestav, din lygte og din drik; vær ikke bange, når du bliver angrebet, du vil besidde stor styrke, hvis du frygter Mig og ærer Mig, og hvis du gør det, som glæder mig;

Jeg vil Selv forberede det, du får brug for på denne rejse, og Vi, de To Hjerter,[9] vil vandre sammen med dig, og gøre de onde kræfters pøbel rasende, når vi går forbi dem og bliver en trussel for dem, mens vi rykker frem; vi vil storme deres ondskabens by, og disse onde kræfter vil komme til at stå ansigt til ansigt med Mig i al Min Guddommelighed;[10] i dag raser de som vilde bæster, fordi de ved, at Vor Sejr[11] snart vil komme; sæt din lid til Mig og vær som en højlydt bog;

Jeg har mere at sige, men dette er nok for dig i dag; Jeg elsker dig, kære sjæl, og Jeg velsigner dig; ic;

123 bedemøder, hvor jeg har talt på 28 dage, på tværs af staterne, med mange deltagende, inklusive præster

2USA

3Fader O’Carroll og jeg

4Jeg forstod også ”Kirke”

5Han vidste, at jeg ønskede at sige noget

6Jesus gør en udtalt forskel på en almindelig forfølger, hvis hjerte er blevet hårdt og ”de andre magter” som har rod i Mørket; med andre ord: ”onde kræfter”

7De almindelige med hjerter af sten og mørkets kræfter

8Dem med et hjerte som er blevet hærdet

9Det Hellige Hjerte og Maria Uplettede Hjerte

10Fordi det er præcis, hvad disse onde kræfter stræber efter: Kristi Guddommelighed. De ønsker at benægte Kristi Guddommelighed og Hans Herlighedsfulde opstandelse.

11De To Hjerters Triumf

16. maj 2011

Herre, send nu Dit Lys og Din Sandhed ud; skal vi for altid være undertrykt af fjenden?

Mit barn, mon ikke Jeg ved dette? tror du ikke, at Jeg er klar over alle disse bange anelser? Jeg bliver overøst med krænkelser og had; og Mit Bud om Kærlighed bliver ignoreret, selv af Mine egne præster;

Vassula, i dag tror de sig overlegne, at de vinder sejre; det onde er på deres side; men Mit Hjerte vil sejre til sidst; du er valgt af Min Fader og Mig til at være Vort offer, en offergave, udvalgt blandt mange til med kærlighed at udholde afvisningerne;

Jeg blev i Dit Nærvær, med min højre hånd i Din til at nedskrive Dine Ord og vejlede mig; men vanvittige mennesker krænker Dit Navn, berøvet for tegn er de ikke, og dog brænder de med ønsket om at gøre en ende på alle Dine Budskaber;

intet, Vassula, intet vil komme til at gøre en ende på Mine Budskaber, heller ikke på denne opgave, Jeg har betroet dig med; tro, og stol på Mig; selv når du til tider føler dig fuldstændig knust under vægten af Mit Kors, vær ikke bekymret, ved din side Er Jeg; og du vil til manges fuldkomne forbavselse se, hvordan Jeg skal stå foran dem! de gode vil glæde sig, men de onde vil få, hvad de fortjener; intet vil stoppe Mig; de ødelægger Min Kirke, og når de gør det, lægger de skadelige planer imod Min Kirke; det, Jeg betror Min Kirke, er sund lærdom, men de forkaster Min undervisning; Jeg har sagt, der er seks ting, Jeg hader: syv, som Jeg afskyr: et hovent blik, en løgnagtig tunge, hænder, der udgyder uskyldigt blod, et hjerte, der udtænker onde planer, følelser, der tilskynder ondt, et falsk vidne, der lyver ved hvert åndedrag, en, der sår splid mellem brødre; og, ville Jeg tilføje, dem, der nyder at gøre det onde;

Jeg har åbnet Min Mund for at tale, for at salve, for at frelse og for at vise Min Barmhjertighed, men til gengæld for Min godhed bliver Jeg spottet, hånet og foragtet; alle Mine Råd samledes i Himlen og fra Mine Råd hørtes én stemme; en mangfoldighedens stemme:

“hvor længe endnu vil vor Herre og Mester udholde gudsbespottelse? i sin gudløshed praler jorden med sine anfægtelser og sine vederstyggeligheder, og som en skøge er den beruset af sin udsvævelse;”

tiden er moden, Retfærdigheden vil ikke længere udholde at se denne generation undertrykke Min Ånd og sælge Mit Blod; Min Retfærdighed er vækket og udfordret; Jeg vil klæde Himlen i sort og vise Mig Selv som Dommeren, og de, som hånede Mit Navn, vil tørre ud; Min åbenbaring blev spottet, aldrig agtet; Jeg vil straffe denne verden og alt det onde, den gør; Jeg vil ydmyge de stolte, og når de kalder Mit Navn, vil Jeg ikke høre dem; Min Dag er nærmere, end I tror; ødelæggelse vil reducere denne jord til den samme trøstesløshed, som de har forårsaget i Min Kirke!

Jeg begyndte som en tigger, tiggede dem om at gengælde med kærlighed, men i stedet blev Jeg hånet, undertrykt og udstødt; Jeg bad indtrængende til denne generation, Jeg bønfaldt ved Mine præsters fødder, men det eneste, de gjorde, var at spytte på Mig og jage Mig væk; Mine Barmhjertighedsgerninger blev latterliggjort; Jeg kom til dem for at frelse dem fra Mine fjenders kløer; Jeg viste dem Mit Ansigt, men de genkendte Mig ikke, ej heller lærte[1] de mine læresætninger fra Skriften; Jeg kom for at bringe fred i deres vanskelige tider, men freden blev ikke værdsat, ej heller modtaget; så nu vil en dom komme over alle levende skabninger på denne jord for at rense dem for syndens stank;

Mit barn, Jeg, din Ægtefælle, siger dig: udhold for Min Skyld alle disse angreb; floder af nåde vil fylde de tørre lande, Jeg sender dig til; datter, vand Mine frugthaver, forskøn Min have, Jeg, Jesus Kristus, velsigner dig nu og for altid; Jeg Er ic

1Jeg hørte på samme tid ordet ”fulgte”.

15. maj 2013

Min elskede, Fred være med dig; tillad Mig at tale til dig på denne måde; fyld din ånd med Min Ånd; fryd dig! for Jeg Er er hos dig; glem ikke, hvordan Jeg nærer din ånd med Visdom; det eneste, Jeg beder dig om, er kærlighed, udholdenhed og ydmyghed, så du kan fuldføre Mit Værk og den opgave, Jeg har betroet dig med;

Jeg vil give Min Kirke ny pragt og herlighed, vent og se! Jeg vil sørge for Min Kirke, forsyne den med magt og helbrede den; Min datter,[1] åhhh, Min elskede, hvis du blot vidste, hvor Uendelig Min Kærlighed er til dig, datter! og hvordan det føles for Mig, når Jeg træder ind i dit hjerte! Mit Hjerte synger, når Jeg føler den kærlighed, du har til Mig, en melodi, der varer ved og styrker Mit venskab med dig; Min stad, Jeg føler Mig trøstet og lykkelig ... hør Mig; du har været igennem mange prøvelser og stridigheder og ofret meget, selv sammen med dem, Jeg har kaldt til at være dig nær; lær at den eneste støtte vil komme fra Mig, og når du har støtte fra himlen til at opløfte din ånd under disse prøvelser, vil du føle dig trøstet og fornyet til at kæmpe mod disse din tids svidende slag og imod al usandhed, som påstås om Mine Budskaber; og mod dem, der praler med deres kundskab og dømmekraft;

O min Styrke, kom hurtigt og hjælp mig, udfri min sjæl og mit liv fra dem!

Jeg siger dig, overlad dem, der tilhører verden, til Mig; og hvad angår dig, lev helligt, i fred og grundfæstet i Mine forskrifter; og husk på: Jeg salver dit hoved hver eneste dag - har du ikke læst: ”han henter velsignelse hos Herren og retfærdighed hos sin frelses Gud; sådan er den slægt, som søger Ham”, som søger Mit Nærvær![2]

undertrykt af fjenden? takket være dem, Vassula, skal du vinde Himmeriget; så fryd dig og vær glad, for din belønning vil blive stor i Himlen! fortsæt på den sti, som Jeg har jævnet for dig; hæderlighedens og trofasthedens sti, og når dine undertrykkere truer dig med deres onde handlinger, husk da at komme til Mig for at opleve Min Sødme, for Jeg er kendt for at trøste din sjæl, når den er oprørt;

Her står jeg og beder om råd; jeg ved, at med Dig ved min side skal jeg intet frygte, og jeg vil få den bedste hjælp, man kan tænke sig;

vær Min ambassadør; alt, hvad du gør i Mit Navn, vil være, som hvis Jeg Selv bønfaldt igennem dig, og det, som du vil bede om i Mit Navn er: at blive forsonet med Mig, din Gud; dette bør være dit tema for at herliggøre Mig; at arbejde for Mig, din Gud, vil lede dig til helliggørelse; forbliv nær Mig, og arbejd i en ånd af hellighed; på den måde vil dine tjenester med Herrens frygt i hu slå rod i Mig, for de vil vinde mennesker over til Mig, mennesker, hvis sind, denne verdens gud har forblændet; saml dig om det, der er blevet tildelt dig; distancér dig ikke fra Mig;

hør Mig: det vigtigste element, som kendetegner nåde, er udviklingen af det guddommelige, der opstår, når Min Hellige Ånd rører jer, generation; fortæl dem, at Min Ånd skyer en tunge, der lyver, hænder, der udgyder uskyldigt blod, et hjerte, der udtænker onde planer; dem, som føler sig ansporet til at gøre ondt, et falsk vidne, der lyver ved hvert åndedrag, et menneske, der sår splid mellem brødre; og, vil Jeg tilføje, dem, som finder glæde i at gøre ondt; sandelig, det menneske, der taler for uretfærdigheden, vil aldrig gå ubemærket hen for Mig; derfor, generation, kom ikke til Mig, jeres Skaber, på Dommedag og stå skyldige foran Mig; bed, bed, bed og befri jer for jeres skyld og brug ikke al jeres energi på at gøre det onde; Jeg er rede til at vaske jeres skyld bort nu!

Vassula, husk på, at dine ord vil nå en kødelig og fordærvet verden, og at Mine Ord mange gange vil blive undertrykt af et begær, der er født af denne verdens lidenskab, og som virkelig er mørkt;

velsignet er den, som omfavner Mig, han vil blive forvandlet, og hans sjæl vil kende til glæden;

gå varsomt sammen med Mig; Kærligheden elsker dig og velsigner dig; ic

1Jeg følte Kristi Kærlighedsflamme komme ud af Hans Hjerte over til Mit

2Sl 24:5-6

18. maj 2013

Herre?

Min Fred giver Jeg dig, kære datter; alle Mine planer for dig vil blive fuldført;

der er massiv ondskab og indvielser med barnemord, altid foretaget i fredens og udviklingens navn; mord, bedrageri, korruption, optøjer og mened har skabt et synligt billede på, hvad denne generation er blevet til;

Min Faders vrede kan ikke længere holdes tilbage; jordens forestående død er rykket nærmere, og som denne generation har sået, skal de høste; en brand vil hærge vildere end nogensinde før set af noget menneske; og jordens elementer vil smelte; fortære naturen, mennesker, dyr, alt!

Min datter, denne brand er uundgåelig, Mit Hjerte græder af sorg, men dette vil være det eneste middel, der nu er tilbage! Jeg er uophørligt i smerte og gennemboret med torne, som sidder fast i Mit Legeme; Mine engle græder, mens de skjuler ansigtet i hænderne, når de ser, hvordan denne generation vil omkomme, når Min Fader vil råbe: ”så er det nok!” så sig ikke: ”arhh, men Herrens barmhjertighed er stor, Han vil tilgive os;” har I glemt, at der både kommer barmhjertighed og vrede fra Faderen? Jeg har først og fremmest brug for forsoning, og en sand metanoia fra alle Kirker; en forsamling i Mit Navn vil herliggøre Mig;

lad Mit Hus, Vassula, blive ét! med Mig ved din side har du intet at frygte! forskøn Mit Hus og genopliv det ved at bringe det til enhed! følg den vej, Jeg har jævnet for dig, hold dig til stien mod enhed og til det, Jeg har befalet dig;

fortæl Mine Hyrder i disse forsamlinger, at de skal finde glæde i Mig og intet andet sted; lad dit blik hvile på Mig; vend dig hverken til højre eller venstre; følg i Mine Blodplettede Fodspor, I, der er Mine præster, og I, der er Mine medhjælpere i dette Arbejde; Jeg vil bringe jer Hjem, arm i arm, ligesom to gode venner skal vi sammen træde på safirer, i Min herlighed, triumferende i Mine Sale; Jeg henvender Mig nu til jer, Mine Egne, Mine venner, I, hvis hjerter er blevet bevæget af Min Stemme, af Mit Ædle Tema, og som istemte Mit Kærligheds-, Enheds- og Forsoningsdigt; Jeg siger jer, Min Fader har velsignet jer; i stråleglans og pragt vil I svæve på skyerne med Mig hele vejen til Min Trone; og Jeg vil, med Mit Kongelige Scepter, føre jer til jeres boliger inde i Min By, i Mit Rige; Jeg har kaldt på jer, og Jeg har våget over jer; aldrig nogen sinde har Mit Blik forladt jer ...

Johannes, Min discipel, var et brændende og skinnende lys; vær Mine Johannes’er, vær brændende og skinnende i denne mørke verden og vent ikke på menneskelig anerkendelse, for det burde være uden betydning for jer, som det er uden betydning for Mig; lad det ikke bekymre jer, kære sjæle, vær ét og lev i den Enhed, som Jeg har anbefalet jer at leve i; ic

8. april 2014

Jeg Er; Min plan med dig for at fremme Mit Rige og Kirkens Enhed vil fortsætte med velsignelser; velsignelser, der vil styrke dig, Mit barn; hvis menneskene har nægtet at høre Mine advarsler, nægtet at lytte, så vil de ikke undgå deres straf; nogle af dem ringeagter Mine Budskaber og ringeagter dig og den rigdom af lys, der breder sig fra Vor forening, og den guddommelige forvandling, der har fundet sted i din sjæl;

Min Kirke trænger til at blive fornyet; hvis nogen spørger: "hvordan kan den blive fornyet?” er Mit svar: den skal fornys igen ved kontemplativ undervisning, der underviser sjælen i den guddommelige rigdoms mystiske kundskaber; idet den fuldt ud beskuer Min Guddommelighed; da vil sjælen blive ført ind i Brudekammeret, hvor Jeg, Brudgommen, bag slør, der skjuler Min Guddommelighed og Stråleglans, vil vente; Jeg vil tillade en ren sjæl at løfte det tindrende slør og finde Min Stråleglans og Guddommelighed;

hvis Min Kirke i dag er ophørt med at undervise på den måde, hvorpå en sjæl kan komme til en forvandlende enhed med Mig, din Gud, vil det være svært for nogen at eje Mig og at komme til at kende Mig; Mit barn, kan nogen sjæl leve, uden at Jeg er forenet med hende? nej; det er derfor, Min elev, at Mine Budskaber giver liv, og det er en af grundene til, at Satan forstyrret vildleder mange til at frygte dig og fordømme dig; fortæl dem, at Min Ånd flygter fra en løgnagtig tunge, hænder, der udgyder uskyldigt blod, et hjerte, der spinder onde planer, og som føler trang til at gøre ondt, et falsk vidne, der lyver ved hvert åndedrag, en mand, der sår splid blandt brødre; og, vil Jeg tilføje, dem der finder glæde ved at gøre ondt;

at reformere og forny Min Kirke er i modstrid med den onde, der ønsker, at Min Kirke bliver reduceret til en ørken! og hvad angår jeres præster[1], der så desperat trænger til at blive reformeret, hvad bryder Jeg Mig om, at de brænder røgelse for Mine ikoner, når Jeg har brug for røgelse fra deres hjerte! de bærer Mit Navn, men har ikke kundskaben om Mig som en levende Gud; Jeg har givet dem tegn til at løfte deres dødens slør, men, Min søster, ingen omvender sig; Jeg vil blive ved med at lutre dem[2] for at træne dem til at erkende Mig gennem deres prøvelser;

seksuel usædelighed er en synd imod jeres legeme, der er tempel for Helligånden; men i dag er jeres nation sammen med andre nationer blevet bolig for en skøge; Jeg har præster, der frygter at udtale sig om denne synd og i stedet tyr til kompromisser; dette er Satans time; Mine Budskaber taler Sandheden om at give afkald, det er det, der skal praktiseres;

at acceptere Mit Kors er vanskeligt for nogle, det er derfor, de er eftergivende over for kompromisser; hvordan skal de[3] ændre sig efter døden? hvordan kan Jeg styrke Min Kærlighed i dem, når deres hjerter er forhærdede? hvordan kan det være, at deres hjerter er langt væk fra Guds Visdom, der er kendt for at udrette mirakler, og som kan manifestere sig i hvem som helst, Gud udvælger, og omvende og forvandle deres sjæl til at blive nidkære i deres selvudslettelse, kongelige i deres fattigdom og med et gennemborende blik i deres sagtmodighed?

har nogen bemærket, at ved at dø fra dig selv, opløfter Min Kærlighed dig til at blive Min budbringer, der udbreder evangeliet og underviser de ører, der er rede til at høre? og ligesom Mit Nærvær er hos dig, således er Mit Lys over dig og indhyller dig og dine omgivelser; Mit rene Lys strømmer ud, spreder sig, underviser og omvender;

mange af dem hører om Min Kærlighed, når du læser Mine Budskaber for dem, mange indser, at Mine Ord er en Livgivende Kilde; så en opvågnen finder sted, der får dem til at tørste efter at vide mere om Mine ophøjede mysterier og om Min Guddommelige Kærlighed og om Min sødme, der alle er skjult i Mit inderste; hvad har nogen som helst forstået, hvis Min Kirke i dag har intellektualiseret disse mysterier? mysterier som Jeg er villig til at åbenbare på jeres tid i enkle vendinger og med klarhed, gennem dette redskab, som Jeg har valgt?

dødens rædsler er lige om hjørnet, og Mine Engle ryster af skræk, når de iagttager den Almægtige, om Han i Sit raseri vil lade Sin Hånd falde ned over denne onde generation;

Jeg græder tårer af Blod, når Jeg ser, hvordan Mine hyrder, på trods af Mine tydelige tegn, der bliver givet til jer alle, stadig forfølger dem, som Jeg sender, og hvordan de med hovmod håner Mine Hænders Værk; de forbliver døve overfor Mine Kald, døve overfor Mine råb, men snart, ja, jeres snart, vil jorden blive sat i brand, som dengang Min Fader ødelagde Sodoma og Gomorra, da vil Jeg vise Min Herlighed igennem Huset i Øst;[4]

i dag har Jeg forsynet dette Hus med en Skytsengel[5] for at føre dette Hus til at blive et mønster på Min Hellighed; engang i fortiden var dette Hus som et vildfarent får; deres hyrder vanæret, undertrykt, og mange blev dræbt; en umådelig ødelæggelse fyldte det Hus og dets beboere; Jeg har udvalgt denne nation til at herliggøre Mig; salvet af Mig, vil Min Hånd altid være med dem; og alle vil frygte dem, da de vil genspejle Mit Lys; Mørket vil frygte Mit Lys; åh ja, for Jeg har velsignet denne nation, så den ikke falder igen og bliver slaver af uetiske lidenskaber, der kommer fra dæmoner; Jeg vil hindre dette Hus i at efterligne andre landes onde skikke;

med retskaffenhed og dyd vil Jeg lede dem til at vandre sammen med Mig; til at respektere livet, åh ja! Jeg vil lede dette Hus ind på vejen til Mine Bud og nej, Jeg vil ikke tillade dig[6] at strejfe væk fra Mine Bud; gem altid Mine løfter i dit hjerte; hold blikket rettet mod himlen, for Jeg, Gud, er din garant; modtag Min fred, Min Vassula, og hold fast ved Mig; hav Mig som den første; Jeg velsigner dig, barn; ic

1Græsk-ortodokse præster

2Hele Grækenland?

3Disse mennesker

4Den russiske kirke

5Ærkeenglen Michael

6Den russiske kirke

17. maj 2021

datter, Jeg giver dig Min Fred![1]

Du ved, søde Jahve, at jeg søger Dig dagen lang; jeg nyder at tale om Dig til mine venner og også i forsamlinger, hvor jeg fortæller dem, hvor faderlig og blid Du er, med en ubetinget kærlighed; Din kærlighed er bedre end livet selv og minder dem om, at der ikke findes hvile i vor sjæl uden at lukke Dig ind i vore hjerter;

Led hver skabning til sandheden, undervis dem nænsomt, som Du gjorde med mig, og hold dem væk fra fristelse!

Min datter, Jeg lægger øre til de fattige i ånden og til de beskedne; Jeg glæder mig over disse hjerter! højborg! Min højborg! tillad ikke dig selv at miste modet over situationen i dag, alle nationer ligger nu under for Min Nåde! Min vrede pådrages dem; løft din ånd, tillad Mig at udånde Min vrede over denne perverse generation, tillad Min Hånd at hvile tungt over dem, for de har gjort Mig uret og har stablet synd på synd over deres hoveder;

dette er Min Retfærdighed, der sker!

Nåde såvel som Vrede tilhører Mig, for Jeg er Almægtig til at tilgive og til at udøse vrede; Min Nåde er stor, men Min strenghed er ligeså stor …

se, om en dag eller to[2] skal Jeg komme forbi jer, generation, og Min Stemme vil blive båret så langt ud som hele universet, at I skal høre tordenbrag, mens mange stjerner vil falde og indeslutte jer i sorte skyer; torden og lynild vil kunne ses og høres af alle, selv i de fjerneste egne; nok er nok! indtil nu har Jeg holdt Min Vrede tilbage, ventet og observeret; men nej, der hørtes ingen lyd af anger, ingen!

denne jord blev gjort rede og givet jer som en gave fra Mig, for at I kunne være lykkelige og leve sammen i harmoni, men se, hvilken skændsel, skændsel, skændsel! den onde har trukket en afskyelig sky ned over jer; Jeg er ikke tilfreds med jer, generation; de gode såvel som de onde vil lide; denne generation opgiver aldrig sin forvrængede adfærd! er I ikke syndens yngel? udsvævelser og formålsløse spædbørnsdrab fortsætter alt sammen, og I kalder for at formilde Min vrede? Jeg vil hævne de myrdede spædbørns blod, Jeg vil hævne deres blod; ser I, hvordan tidligere forudsigelser er gået i opfyldelse?

og nu forudsiger Jeg jer, at lige rundt om hjørnet er Min Søn, Jesus Kristus, klar til at besøge denne jord; Han vil vise Sig, og Han vil bringe Retfærdighed til denne generation; Han vil jævne med jorden alle dem, der har fremprovokeret krig mod Mig; og endnu engang vil sand Retfærdighed blive etableret på denne jord; tiden for frelse er snart hos jer …

Historien gentager sig: da denne jords beboere kun praktiserede mened, myrderi, tyveri, utroskab og gudløshed, greb Du ind for deres egen skyld …

Jeg er Barmhjertighedens Gud og kendt for også at tilgive forbrydelser;

Så forbarm Dig over denne generation, for vi ved, hvilken glæde det giver Dig at vise Din Barmhjertighed; vi ved, at Du ikke ønsker, at vi ser Dig for os med en tordenkile i Din Hånd, klar til at kaste over os og ramme os med …

lad Mig afbryde dig; hvis bare, hvis bare du vidste, hvordan Mit Hjerte bløder; hvis bare du ville se sorgen i Mit Ansigt, og hvordan Jeg sørger over denne generation, og hvordan Jeg ynkes over alle disse stakler!

I Esters Bog, kapitel 5, vers 11 står der skrevet, at kongen, hvis hjerte var så koldt og ubarmhjertigt, at Ester frygtede ham meget, især da hun skulle møde ham for at bede om en tjeneste, står der skrevet: “men Gud ændrede Kongens hjerte” … så ser Du, Du kan ændre hjerter, og derfor kan Du også ændre hjerterne på dem, der støder Dig!

Jeg sagde til mennesket: Visdom, det er frygt for Herren; Indsigt? – undgåelse af alt ondt! Jeg vil frelse de elendige med deres egen elendighed; og Jeg har brugt sorg til at åbne kongens øjne …

Jeg elsker Dig, Jahve, og jeg ved, at der er noget godt på vej til os!

Jeg fryder Mig altid over lyden af dit hjerte! udfør dine pligter og overlad disse sager til Mig; det, Jeg har brug for fra dig, er, at du beder og minder Mit folk om, at bønner er våbnet til at sejre over det onde!

Jeg giver dig Mine velsignelser, barn!

1Faderen talte

2Guds tid – Guds tid er ikke som vor tid

Bøgerne med alle

Sandt Liv i Gud-budskaberne

De samlede Sandt Liv i Gud budskaber, der er modtaget af Vassula Rydén mellem 1986 og 2021, kan fås i to bind. De er udgivet på dansk, originalsproget engelsk, samt flere andre sprog:

www.tlig.org/da